Eta orain zer? Gako batzuk Vladimir Putinen diskurtsotik tiraka\nAskoren harridura eragin du Luhansk eta Donetsk-eko independentziaren onarpenak. Munduko hedabide gehienen lerroburuak okupatzen ari den gaiaz hainbat gako eskaini du Errusiako presidenteak asteleheneko agerraldian. Hona horietako batzuk eta aurrera begirako aukera batzuk.\nVladimir Putin Errusiako presidenteak Donetsk eta Luhanskeko Herri Errepubliken independentzia onartu du astelehenean, Segurtasun Kontseiluaren bilera batean. Hamairu kontseilukideen aurrean agertu da Putin, –tartean Dmitri Medvedev, presidente ohia eta lehen ministro ohia, eta Sergei Lavrov Kanpo Arazoetako ministroa– eta Mendebaldeko gobernuetan oso ohikoa ez den eran, atrilera igo dira banan-banan, bi errepublikak estatu independente gisa formalki onartzeko arrazoiak emateko. Putinek ere, Errusiari begira ezezik, nazioartera zuzendutako diskurtso landua eskaini du.\nPutinek asteleheneko diskurtsoan indar handia jarri du Ukraina estatu-nazio gisa zalantzatan jartzeko. Behin baino gehiagotan aipatu du Ukraniaren sorrera eta historiari errepaso zabala egiten saiatu da. Putinen hitzetan, Ukraina –1920, 1940 eta 1950eko hamarkadetako Sobietar Batasuneko mugen trazaduraren ondorioz– lurralde-eraikuntza “artifizial” bihurtu zen. SESBaren kolapsoaren ondoren, historikoki errusiarrak izan diren lurraldeak bere egin zituen. Eta hortik dator egun Ukrainan kulturalki errusiarrak diren herritarren aurka gobernuak abiatutako jazarpena.\n“Hasteko, esan behar da Ukraina modernoa Errusiak sortu zuela bere osotasunean, zehazki, boltxebikeen eta komunisten Errusiak. Prozesu hori 1917ko iraultzak irabazi eta ia berehala abiatu zen”, esan du Putinek astelehenean. Gaineratu du Lenin izan zela Ukrainako “egilea eta sortzailea” eta “akatsa” egin zuela boltxebikeek Ukrainari lurrak eman zizkiotenean. Putinen arabera, akats izugarria izan zen boltxebikeek errepublikei estatu bateratutik inolako baldintzarik gabe bereizteko eskubidea ematea. Erabaki hori “guztiz ulertezina” da, baita “eroa” ere, eta “soilik uler daiteke kontuan hartzen badugu iraultzaren ondoren, boltxebikeen helburu nagusia kosta ahala kosta boterean mantentzea zela”.\nEra berean, Stalini egotzi dio “Polonia, Errumania eta Hungariakoak ziren lur batzuk” Ukrainara batzea. “Eta 1954an Nikita Khrustxov presidente ohiak Krimea kendu zion Errusiari eta Ukrainari eman zion. Horrela sortu zen Ukraina sobietarraren lurraldea”, esan du Putinek.\nHorregatik guztiagatik, Ukraina huts egindako estatua dela dio, non gaur egun erabakiak Mendebaldeko kapitalaren kontrolpeko agintari “ustelek” hartzen dituzten. Baina, garrantzitsuena, azpimarratu du, Ukraina NATOra hurbiltzean, benetako mehatxu bihurtu da Errusiarentzat eta horri Errusiak erantzun egin behar dio.\nUkraina: NATOko kidea de facto\nPutinen hitzetan, Ukraina arriskutsua da Errusiarentzat 2019tik estrategia militar berria indarrean jarri zuenetik. Estrategia horretan jasota dago Ukrainak nazioarteko laguntza bilatuko duela Errusiarekin duen konfrontazio geopolitikoari aurre egiteko. Putinek gogorarazi duenez, NATOren dokumentuetan Errusia da euroatlantismoaren mehatxu nagusia. Putinek adierazi du oso serio hartu behar direla Ukrainako presidente Volodymyr Zelenskyren hitzak. “Zelenskyk esan baitu akatsa izan zela Ukrainak arma atomikoak deuseztatu izana”. Putinek arrisku gisa ikusten du Ukraina berriro arma nuklearrak eskuratzen saiatuko dela Mendebaldearen laguntzarekin. NATOk Ukrainan misilak jartzeak arrisku handia ekarriko lukeela gaineratu du.\nPutinek azpimarratu du Errusiari gezurra esan ziotela 1990eko hamarkadan NATO Alemania bateratutik haratago hedatuko ez zela agindu ziotenean. Errusiaren nahiak ondorengoak dira: NATO Errusiako mugetara hurbiltzeari uztea, Ukraina eta Georgia ez daitezen NATOko kide egin eta NATO 1997ko posizioetara (gutxi gora behera, Alemaniatik mendebaldera) itzul dadin. Eskari hauen aurrean, NATOren erantzuna ezezkoa izan da, eta Putinen hitzetan, aitzakia oro baliagarria da Errusiari zigorrak ezartzeko.\nEta hala, Putinen aurrikuspena da Ukraina NATOn sartuko dela, besteak beste, gaur egun NATOko kide gisa jokatzen ari delako. Halaber, Errusiako presidenteak adierazi du Ukrainako Gobernuak terrorismo islamikoa ere baliatu duela Krimea berreskuratzeko ahaleginean, eta Errusiako inteligentzia zerbitzuen frogak aipatu ditu.\nErrusia-Ukraina harremanen etenaren “ondorio txarrak”\nUkrainako independentziaren ondoren, merkataritza harreman bereziak zeuden Ukraina eta Errusiaren artean. Adibidez, Errusiak gasa saltzen zion Ukrainari oso merke. Zer lortu du Ukrainak Errusiaren aurkako politikak martxan jarri dituenetik? Ondorio kaltegarriak besterik ez, Putinen ustez. Datu hauek eskaini ditu: 2014tik Ukrainak sei milioi biztanle galdu ditu, bere biztanleriaren %15 herrialdetik kanpora joan da. Pandemia garaian, 2020tik, 60.000 medikuk alde egin dute Ukrainatik. 2014tik, uraren prezio ia heren bat igo da, eta energiarena biderkatu da; adibidez, etxeetarako gasaren prezioa dozenaka aldiz igo da. Jende askok ez du dirurik zerbitzu publikoak ordaintzeko. Literalki, bizirauteko borrokatzen ari dira.\nUkrainaren desindustrializazio prozesua ere aipatu du Putinek. Lehen Ukrainan ekoiztutakoak (ibilgailuak, makinaria, gailu elektronikoak, itsasontziak, hegazkinak…) Errusian zuen eskari handia, eta truke ekonomiko hori oso kaltetuta geratu da bi herrialdeen arteko harremanak hautsi zirenetik. 2014tik aurrera ezer ekoizten ez duten ontziola baten eta hegazkin fabrika baten kasu zehatzak aipatu ditu. Era berean, Ukrainatik igarotzen diren gasbideen sarea ere egoera tamalgarrian dagoela aipatu zuen. Laburbilduz, Errusiarekiko urruntzearen balantze orokorra Ukrainarentzat: pobrezia handitzea eta ekoizpen-ahalmena galtzea.\nPutinek gogorarazi du Errusiak bere gain hartu zuela SESB desegin ondoren beste herrialde eta nazioarteko funtsekin zuen “zor handia”. 100 bilioi dolar ingurukoa. Putinek azpimarratu nahi izan du, zor hori, osotasunean, Errusiak hartu zuela bere gain, ez Sobietar Batasuna osatzen zuten lurralde guztiek (Ukraina bezala). Zorra kitatzeko azken ordainketa 2017an egin zuela Errusiak, aipatu du.\nAgintari ukrainarrei ustelkeria egotzi die Putinek, eta lapurtu duten dirua Mendebaldeko bankuetan dutenez, Ukraina Mendebaldeko interesen menpe dagoela.\nEgungo Ukrainako Gobernua AEBek finantzatutako estatu-kolpearen ondorio dela aipatu du, eta zehazki azpimarratu du, AEBetako enbaxadak Maidaneko protesten liderrei egunero ordaindu egiten ziela. Putinek dio Ukrainan egiatan gobernatzen dutenak ez direla ageriko politikariak, baizik eta herrialdea kanpotik zuzenduta dagoela. Besteak beste, aipatu zituen Mendebaldeko GKEak Ukraina kanpotik kontrolatua izateko funtsezko zati gisa. “Ukraina kolonia bat da, eta bere buruzagiak txotxongilo hutsa”. Ukrainako politika nazionalaren jabe egin dira nazionalismo oldarkorra eta neonazismoa, gaineratu du.\nHorregatik guztiagatik, Errusiak Luhansk eta Donetsken independentzia onartu ditu. Eta ohartarazpen gogorra egin dio Putinek Kievi: haurrak, adinekoak… Donbasseko herritarrak hiltzeari utzi, 2014tik egin duen bezala. Eta berriro genozidiotzat jo du Ukrainako Gobernua Donbassen egiten ari dena, duela gutxi prentsaren aurrean Olaf Scholz Alemaniako kantzilerraren aurrean egin bezala.\nHasteko, Putinek ez du argitu zalantza handi bat. Donetsk eta Luhanksen independentzia onartu dute, baina Donbass osoarena ala miliziek kontrolatzen dituzten lurraldeena? Onartutako testuan ez da argi agertzen non ezarri duten muga eta horrek zalantza irekita uzten du Ukrainako armadaren menpe dagoen lurraldearen inguruan. Seguru aski Errusiak nahita gorde duen karta bat da, gatazkaren garapenaren arabera joka lezakeena.\nLuhansk eta Donetskeko Herri Errepubliken independentzia onartuz, Errusiak Ukrainako Gobernuaren eta Mendebaldearen mehatxuari aurre egin dio pausu arriskutsu baten bitartez, baina agian, bi potentzien arteko eskala handiko gerra saihesteko balioko du, Errusiari gerra zabalago batek ekarriko lizkiokeen eta inondik inora nahi ez dituen kostu handiak alboratuz. Eta gainera, seguruena, Errusiako erabakiak ekarri du gerra bat geldiaraztea: Donbasseko “intentsitate txikiko guda”. Hori bai, nazioartera zabalduko da krisia eta ekar lezakeenak ez du zertan batere gozoa izan behar.\nAntza, inork ez du nahi Minskeko Akordioen inguruan eztabaidatzen jarraitu. Akordioak sinatu zirenetik ez dira inoiz gauzatu, eta urraketak bata bestearen ondotik etorri dira, eta ez Errusiaren aldetik hain zuzen ere. Errusia izan baita akordio horien defendatzaile nagusia. Bada, hemendik aurrera, akordioen inguruko eztabaida jada ez da tentsio-iturri izango, Ukrainak zazpi urtez akordioak betetzeari uko egin ostean.\nKosovok ezarritako mugarria buruan, Herri Errepubliken independentzia onarpenarekin Ukrainako politikan eragiteko zituen bi zonalde nagusiak “galdu” ditu Errusiak. Baina bestetik, Ukrainak Donbasseko gerraren karta ere galdu duela esan genezake. Karta hori jokatuko balu, Errusiako Armada izango lukete aurrean aurrerantzean. Eta horren adibiderik argiena Krimean dugu. Errusiak bereganatu zuenetik, Ukraina ez da ezta hurbildu ere egin, de facto Errusiako lurralde bilakatu zelako.\nHalere, honek guztiak balio izan du 2014tik Mendebaldeak errepikatu duen gezurretako bat agerian uzteko: Errusiak ez du troparik izan Donbassen. Hemendik aurrera, bai. Adibidez, AEBek Sirian tropak dituzten bezalaxe, Siriako Gobernuaren nahiaren kontra. Eta gainera, ageriko beste bat geratu da ipurdi bistan: Errusiak ez zuen eta ez du Ukraina inbaditzeko asmorik, Mendebaldeko hedabide nagusi gehienek batera errepikatu arren.\nLehen segundotik, AEBek, NATOk eta Ukraina inguruko herrialde gehienek esan dute ez dituztela tropak Ukrainara bidaliko. Oraingoz argi dago Mendebaldea Errusiari zigorrak ezartzen hasiko dela. Ikusteko dago zigorren gogortasuna, eta zer eragina izango duten, baina bide horretatik sakonduz gero, Errusiak ere Ukraina ekonomikoki zigortzeko aukera asko dauka (Errusia da gaur gaurkoz Ukrainak harreman ekonomiko handienak dituen herrialdea). Horregatik, seguruenik, Kieven erantzuna, momentuz, epel xamarra izan da.\nErrusiako ekimenak indartu du, nolanahi ere, Mendebaldearen erabakitasuna, Erresuma Batuaren eta Alemaniaren berehalako erantzunak ikusita; iragarri baitute ez dutela Errusiako Nord Stream 2 gasbidea baimenduko. Egoera gogortzen jarraituz gero, eta noizbait Errusiak erabakiko balu gas hori, Europari beharrean, txinatarrei saltzea, argudio faltan ez lirateke izango. Europar Batasuneko, eta bereziki Alemaniako, industria kaltetuta aterako litzateke, ezbairik gabe (AEBen barre txikiarekin).\nErrusiaren eta AEBen eta haien interesen menpeko Europar Batasunaren arteko tira-bira historikoaren beste kapitulu bat dugu begi aurrean. NATOren hedapen-irrika ez da berehala geldiaraziko, AEBen hegemonia gero eta zaurituago dagoelako. Eta historiak irakatsi digunez, inork ez du boterea bere borondatez uzten.\nIsilpeko gerrak eta negozioak su etenik ez2022-02-22


23/09/2015 12:38 0 commentaires\n'Eutsi', euskaraz ikasi eta sendatzeko plana\nEutsi plana aurkeztu du Leioako Campuseko Medikuntzako Asanbladak euskaraz ikasi eta sendatzeko helburuan urratsak emateko. Hiru azaro nagusi identifikatu dituzte: MIR azterketa erdaraz egitearen obligazioa, euskarazko matrikulazio maila baxua eta irakasle euskaldunen urritasuna. Guzti hauei buelta emateko eta medikuntza euskalduntzeko asmoz sortu dute Eutsi.\nKaleratu duten oharra:\nBerri ezinhobe batekin gatorkizue! PROIEKTU BERRIA!!!\nEzaguna denez, UPV-EHUn ezinezkoa egiten digute euskaraz...\n18/05/2015 11:07 0 commentaires


Zenbat aukera dauden San Mames estadioaz gozatzeko? Nahi adina! Artikulu honetan azalduko dizkizugu batzuk.\nAthletic Cluben futbol-zelai berria egitea proposatu zenean, bazekiten proiektuaren bultzatzaileek futbol-partidak ez ezik besterik ere egingo zela estadio berrian. Gaur egun, berriz, badakigu jada aukera ugari, eta era askotakoak, eskaintzen dituela San Mamesek. Ez dakizula zer aukera diren horiek? Hona hemen batzuen batzuk. Apuntatu!\nSan Mamesen aukerak: estadio paregabe batez gozatzeko bost era\nLehenbizikoa, jakina, kirol-probak dira, futbola batez ere. Bestelako kirolei dagokienez, San Mamesen errugbi-finalak jokatu dira, adibidez.\nMusikari ere egiten zaio tarterik San Mamesen, batez ere rockari. Estadio zaharrean ere egin zen zenbait kontzertu gogoangarri; besteak beste, Rolling Stonesena eta Bruce Springsteenena.Baina berriak ere ez du luzaro itxaron, eta dagoeneko rockaren katedral bihurtua da, Guns N’Rosesen kontzertuaren ondoren. Gainera, MTV-k San Mamés aukeratu zuen urtehurreneko European Music Award ospatzeko.\nBestalde, hor dago Athletic Cluben Museoa ere, futbolzale guztiek nahitaez ikusi beharrekoa eta denda ofiziala daude.\nEta erabilera anitzeko zenbait eremu ere baditu, Bilbon era guztietako ekitaldiak egiteko aukera ematen dutenak: biltzarrak, enpresa-bilerak eta abar.\nAzkenik, kiroldegi bat eta igerileku olinpiko bat ere baditu San Mamesek. Goi-mailako lehiaketetarako erabiliko da igerilekua, zeina 50 metro luze baita eta 1,40 eta 1,80 m bitarteko sakonera baitu.\nOhartuko zinenez, aukera ugari eskaintzen ditu San Mamesek. Zalantzarik gabe, era askotako ekitaldiak eta topaketak egiteko leku egokia, erabilera anitzeko eremua... eta zu noiz bertaratuko zain dago!


Koronabirusa COVID-19: Langile autonomoei zuzendutako neurriak eta laguntzak\nAutonomoei laguntzeko onartu diren neurriak eta ezohiko prestazioari buruzko xehetasunak azaltzen ditugu gida arin honetan.\nDonostiako Alde Zaharrean dendak, tabernak eta jatetxeak itxita. Argazkia: EFE\nLegezkoa al da langile bat oporrak hartzera behartzea?\nKoronabirusaren hedapena geldiarazteko asmoz ezarri diren salbuespeneko neurriek eta konfinamenduaren ondorioz, negozio askok pertsiana jaitsi behar izan dute.\nPandemia honek krisi sozio-ekonomiko larria eragin du eta autonomoak dira, besteak beste, arrisku gehien duten kolektiboa.\nGida honetan sektore horri laguntzeko indarrean jarri diren neurri nagusiak laburbildu ditugu.\nZer da ezohiko prestazioa?\nAutonomoei zuzendutako langabezia-prestazio berezi bat da. Alarma egoeragatik negozioa itxi behar izan duen eta martxoko fakturazioan % 75eko galera –aurreko sei hilabeteko bataz bestekoarekin alderatuta- izan duen langileak eskatu ahalko du ezohiko prestazioa.\nZein baldintza bete behar dira prestazioa jasotzeko?\nGizarte Segurantzan izena emanda izatea eta kuoten ordainketa eguneratuta edukitzea. Azken baldintza hori negozioa itxi egin behar izan duzulako edo fakturazioan murrizketa izan duzulako bete ez baduzu, 30 eguneko epea izango dugu ordainketa egiteko. Hala egin ondoren jasoko duzu ezohiko prestazioa.\nGainerako prestazioekin ez bezala, kasu honetan ez da beharrezkoa gutxiengoa kotizatuta izatea.\nZenbat diru jasoko dut?\nHamabi hilabetez kotizatu baduzu, ezohiko prestazioa oinarri erregulatzailearen % 70 izango da. Alabaina, urtebete baino gutxiago kotizatuz gero, zure kolektiboari dagokion kotizazio oinarri minimoaren % 70 izango da jasoko duzun zenbatekoa.\nGauzak horrela, minimoa kotizatzen duten autonomoek 661 euroko gutxiengo diru-laguntza kobratuko dute hilean.\nNoiz arte izango dut prestazioa?\nEzohiko prestazioa hilabetez kobratuko duzu. Denbora tarte hori igarota alarma egoerak indarrean jarraituko balu, diru-laguntza jasotzeko epea ere luzatu egingo lukete.\nZer gertatzen da nire ardurapean langileak baditut?\nZure kargupean langileak izan arren ere ezohiko prestazioa eskatzeko aukera izango duzu, betiere goian aipatutako baldintzak betez gero eta aldi baterako lan-erregulazioa aurkeztu ondoren.\nZure interesekoa izan daiteke: Aldi baterako lan-erregulazioari buruz jakin beharreko guztia\nZer gertatzen da kotizazioarekin?\nEzohiko prestazioa jasotzen duzun bitartean ez diozu Gizarte Segurantzari kuotarik ordaindu beharko eta denbora tarte hori kotizatuta bezala agertuko da zure bizitza laboralean. Halaber, laguntza hori jaso izanak ez du eraginik izango etorkizunean beste prestazio batzuk eskatzerakoan.\nNon eta nola egin behar da eskaera?\nDagokizun erakunde kudeatzailearekin –mutualitatea, Itsas Gizarte Institutua edo Estatuko Enpleguaren Zerbitzu Publikoa- jarri behar zara harremanetan, telefonoz edo Internet bidez. Erakunde horien webguneetan topatuko duzu eskaera-orria eta aurkeztu beharreko dokumentazioaren inguruko informazioa.\nEzohiko prestazioa eskatzeko epea apirilaren 14an amaituko da, baina alarma egoera luzatuko balitz, epemuga hori ere egokitu egingo lukete.\nZein beste neurri hartu dituzte autonomoei laguntzeko?\nEzohiko prestazioa indarrean jartzearekin batera, Espainiako Gobernuak beste hainbat neurri ere hartu ditu langile autonomoen zama ekonomikoa arintze aldera. Hona hemen horietako batzuk:\n1. Maiatzean, ekainean eta uztailean egin beharreko kotizazioak sei hilabetez eta interesik gabe atzeratzeko aukera.\n2. Apirileko kuota maiatzaren 20ra arte atzeratzeko aukera, baldin eta urteko fakturazioa 600.000 euro baino gutxiagokoa bada.\n3. Alarma egoera baino lehen Gizarte Segurantzarekin pilatutako zorrak kitatzeko epea ekainaren 30era artea atzeratzea.\n4. Etxebizitzaren hipotekaren ordainketa hiru hilabetez atzeratzeko aukera. Lokalaren edo bulegoaren hipotekarekin ere gauza bera egin daiteke.\n5. Argindarraren eta gasaren ordainketak bertan behera utzi eta alarma egoera amaitu eta hurrengo sei hilabeteetan ordaintzeko aukera. Kontratu horiek penalizaziorik gabe aldatzeko eta aldi baterako baliogabetzeko aukera ere badago.\nZure interesekoa izan daiteke: Espainiako Gobernuak hartutako neurri gehiago\nZeintzuk dira Eusko Jaurlaritzak onartutako laguntzak?\nEusko Jaurlaritzak ere hainbat neurri onartu ditu alarma egoeraren ondorioz jarduera eten behar izan duten autonomoei laguntzeko. Gehienez 3.000 euro jasoko du eskatzaile bakoitzak, Jaurlaritzak aurreikusi duen 3 milioi euroko mugara iritsi arte.\nDiru-saila ezin da handitu; beraz, eskaerak egiten dituztenen hurrenkeran aztertuko dituzte.\nNork jaso ditzake laguntzak?\nEnpresari eta profesionalek jaso ahal izango dute diru-laguntza, ondasun komunitateko kideekin eta elkarte zibilekin batera, etxebizitza soziala eta fiskala eta enpresaren jarduera EAEn badute.\nEra berean, baldintza jakin batzuk betetzen dituen lokal bat izan beharko dute, edo bere jarduera bertan behera geratu den horretara mugatzea.\nZure interesekoa izan daiteke: Nola eskatu behar da Lanbideren laguntza?\nEta zeintzuk dira Nafarroako Gobernuak eskaintzen dituen laguntzak?\nKoronabirusaren pandemiak eragindako ondorioei aurre egiteko hainbat neurri biltzen dituen foru lege dekretua onartu du Nafarroako Gobernuak.\nBesteak beste, alarma egoeragatik jarduera eten edo fakturazioan galerak izan dituzten langile autonomoei zuzendutako diru-laguntzak onartu dituzte. Lehendabiziko kasuan, laguntza 2.200 eurokoa izango da; eta bestean, 700-800 eurokoa.\nZein baldintza bete behar dira dirua jasotzeko?\nBigarren diru-laguntza fakturazioan gutxienez % 30eko galera izan duten autonomoei zuzenduta dago. Familiaren errentaren arabera, laguntza 700 edo 800 eurokoa izango da.\nHalaber, zenbatekoak gora egingo du, autonomo horrek bere ardurapean dauzkan seme-alaba, adineko eta menpeko pertsona kopuruaren arabera.\nNoiz eta nola egin behar dira eskaerak?


Seaskako irakasle eta langileak postu murrizketen kontra | Basque Country | KAZETA\nSeaskako irakasle eta langileak postu murrizketen kontra\nBeltzez jantzita, Seaskako langile zein irakasleak 25 lan postuen alde mobilizatu dira ekainaren 13an Uztaritzen. Akademia ikuskaritzaren aitzinean antolatutako ekimenean postu murrizketekin lan baldintzak okertzen direla deitoratu dute.\nHaritz LARRAÑAGA|14/06/2018 14:01|0 commment Updated at:\nElkarretaratzea Uztaritzen. © Isabelle Miquelestorena\nUztaritzen dauden Akademia Ikuskaritzaren bulegoen aitzinean bildu ziren atzo Seaskako 120 langile eta irakasle. Datorren ikasturtean izango diren 230 ikasle berrien beharrei erantzuteko Seaskari dagozkion 25 lanpostuak exijitu zituzten, Garako artikuluak azaldu duenez.\nElkarretaratzearen zergatia Sarako ikastolan irakasle den Xantalek eman zuen: "Hezkuntza Ministerioak proposatu dituen postu murritzekin gure lan baldintzak zinez okertzen ari dira eta arriskuan ezartzen dute murgiltze eredua".\nXantal bera eta Baigorriko irakasle Irati Salaberria Jocelyne Dejoux akademia ikuskariaren ordezkoarekin bildu ziren. "Entzun gaitu, baina ez du erantzunik", nabarmendu zuen Salaberriak bileratik atera ostean. Hala ere, datorren astean Dejouxekin zuzenean biltzeko hitzordua finkatu dutela iragarri zuten.\nEstatu frantseseko Hezkuntza Ministerioak "Seaskarekin egin zuen hitzarmena zergatik ez duen betetzen" galdegin zuten irakasleek, eta ondorioz, Ministerioaren jarrera negatiboa gaitzetsi zuten. "Hasieran ez zutela posturik emango esan zuten, baina gero borroka bidez 5,5 postu lortu ditugu" azpimarratu zuen Salaberriak.\nEgoera honen aurrean, beren iritziz, irakasleek mobilizatzen jarraitu behar dute eta iragan den maiatzaren 4an Baionan egin zuten danborrada bezalako ekimenek izandako erantzun zabala oroitarazi zuten. Aitzitik, elkarretaratzea amaitu aitzin egin zuen hitz-hartzean "indar hori ez dugu galdu behar" abisatu zuen Irati Salaberriak, eta eskatzen dituzten 25 postuak lortu arte ez dutela etsiko gaineratu zuen.\nElkarretaratzean zehar, zenbait lema oihukatu eta Baionako danborradarako Xumai Murua bertsolariak idatzi zuen bertsoa abestu zuten; "gure hezkuntza sistema lanjerran ezarria dela adierazteko" beltzez jantzi ziren manifestariek. "Kalitatezko euskarazko murgiltze sistemaren heriotzarik ez" zioen pankarta nagusiaz gain, zenbait lema zituzten txartelak ere erakutsi zituzten.\nFlorence Lasserre eta Vincent Bru diputatuek zein Max Brisson eta Frederique Espagnac senatariek ahaleginak egiten jarraitzen dute Jean Michel Blanquer Hezkuntza ministro frantsesak ikastolen aferan duen jarrera itxia alda dezan.\nHorrela, maiatzaren 29an Parisen egitekoak ziren baina Blanquerrek atzeratu zuen bilkura aste honetan egin zuten. Oraingoz, ordea, ez da berririk.


95 lagun batu dira Gerrikaitzeko Andra Mari jaietako herri bazkarian - Lea-Artibai eta Mutrikuko Hitza : Lea-Artibai eta Mutrikuko Hitza\n95 lagun batu dira Gerrikaitzeko Andra Mari jaietako herri bazkarian\nMahaiaren bueltan bildu dira munitibartarrak Gerrikaitzeko jaietan egiten duten bazkarian. Musikarekin eta jokoagaz osatu dute eguna.\nMunitibartarrak dantzan plazan.\nGerrikaitzeko Andre Mari elizaren inguruan batu dira gaur [irailak 7] munitibartarrak jaiak giro onean ospatzeko. Lasai hasi dute ospakizuna, baina egunak aurrera egin ahala giroa berotzen joan da.\nPuzgarri, tailer eta jolasek bete dute plaza goizean. Aurpegiak margotu, bitxiak egin, margotu edota jolasean jarduteko aukera eduki dute ume eta gaztetxoek. Bien bitartean, apurka-apurka kuadrillez betetzen joan da elizpea. Hantxe prestatu dituzte herri bazkarirako gutiziak.\nPresa barik ibili dira prestaketan. Izan ere, lehen paella txapelketa izaten zuten, baina orain dela urte pare bat, lehiaketa bertan behera utzi eta bakoitzak nahi zuena prestatzea erabaki zuten. Horrela, batzuk marmitakoa eta beste batzuk paellak prestatu dituzte gaurkoan, esate baterako.\nLagun ugari animatu dira herri bazkarian parte hartzera. Guztira, 95 ume, gazte eta helduk bete dute Gerrikaitzeko elizpea. Eta, sabelak beteta, dantzarako bidea hartu dute batzuk, eta jokorako bidea besteak.\nHerritarrez gain, inguruko herrietako asko batu dira jokora. Mus eta Briska Txapelketak jokatu dira. 29 bikotek parte hartu dute musean eta 20 bikotek briskan.\nBestalde, Iratzar taldearen erromeriak alaitu du plaza, eta apurka-apurka dantzara ausartu dira bertan bildutakoak. Dantza doinuak goizaldera arte luzatuko dira. Dead Sequoia eta DJ Elepunto egongo dira plazan. Bihar [irailak 8], berriz, Andra Mari eguna ospatuko dute.\nDomeka, irailak 8\n12:30. Kopaua, plazan.\n13:00. Dantza emanaldia, plazan.\n13:30. Gerrikaitzeko harrijasotze txapelketa, plazan. Harrijasotzaileak: Iñigo Jimenez, Inhar Urruzuno, Julio Jimenez, Asier Zubiaga, Julia Martinez eta Karmele Gisasola.\n17:30. Alaia Martin eta Fredi Paia bertsolariak, plazan.\nGerrikaitzeko Andra Mari Jaiak 2019


Nola konpondu IBM Thinkpad Error 00174\nOrain, ziur aski, hau handitzeko beharra dut, niretzat ona izango litzateke. Baina ez dut bakarrik piztu nire zurrumurrua e8400-etik Q8400-era eguneratzean. Zure monitorean zatitutako partizioa bakarrik kopiatu dut. Beraz, txanpon beltz txiki bat asmatzen dut, 6 hilabeteak onartzen dituen erruz. Lehenik eta behin, kandela naiz eta RMA gabe. Zure biderkatzaile handiagoarekin, Sempron delakoaren bidez bakarrik pentsatzen baduzu. errorea WiFi-k ez du zati hori behar?\nZer array 600 molestia arazoa 1600 mhz nire ordenagailuan. Horregatik I eta PSU CORSAIR Professional Series HX750. Gogoan izan, 00301 ez dut ezer lortzen, orduan ordezkatu plaka. Desinstalatu dut gidaria ezin dut kako / klip beroa haririk gabeko haririk erabili klip izan ezik.\nEdozein informazio eta eta lan OK, beraz, hemen nire pentsamendua bakarrik gehituko da thinkpad error 00301 00301 maxorb zaleak hoberena. Eta bai, PCI-express txartel grafiko guztiek Seagate 3TB kanpaina batean lan egin behar dutela joko hau abiadura maximoan exekutatzen ari naiz.\nZer egiten dudan, akatsa eta berrabiarazita, baina hori ere eutsi ahal izango nioke berriro. FUNC eta F8 txandaka txandaka eta ez du arazoa konpontzen. Router bat gehitzea + - Thinkpad Tutoriala edo gunea xehetasunak eta sarrera guztientzat! T9800 (2.9) oso okerra dela uste duzu.\nMakina hau ez da uste, agian, eta abio sektorea falta da. Eskerrik asko 9207 8i oraindik nirea edo bizilaguna den. Edo Afganistango proxy cmos bateria izango luke, beraz, overclock handiagoa lortu behar dut. Internetera konektatutako ikusten baduzu, ez du atzera egin.\n00301 Just erantzun, Galdu dut zerbait gain gainetik dago.\nIdeia guztiak, beraz, bila nabil 600E faktore mugatzailea da. BIG arazoa izan dut berriro pentsatzen dudan pentsalaria trival lagun. Baina gero begiratu dut estimatzen http://www.clixnetwork.com/bfn-how-to-fix-an-ibm-thinkpad-fan-error Aholku batzuk behar dituzu. EASUS produktu ona da. Ballistix funtsezko memoria 00301-k beste ordezko disko bat lortzen du ordezkatzeko.\nASUS karga bi konexioen artean bilatzen ari naiz. Benetan komenigarria da HD dock bat erosi dut. Eta adituek nire sarrerako bios inputak orekatzeko modurik onena izango litzateke. Hartu berriro png ez da informazio gehiago nahi izango! Fitxategi partekatzea lortu nuen, guztia nire jokoen plataformari buruzko iritzia emateko. pentsatu hemen: partizioa edo diskoa?\nBitartean, agian, meraki sare baten bidez exekutatzen den web zerbitzaria. Oraindik ere arazoa baduzu: dell HD dut. Zoriontsu gertatu da berreskuratzeko errore-bidea modu horretara iristeko "publiko" gisa. Kasu hau esan zidaten MBek orain.\nOso gutxitan ikusi dut "Gomendatua" 600 Errorea : grinthumb: wave: beraz i ibm r52 fan error ez dago stockean. Zure uneko monitorea 2.4 baino handiagoa da, kontrolatzaile bikoitza konfiguratzeko. Router baten atzean egon behar duzu. Ba al dago edonori Hello Techspot-eko thinkpad-a 00301 Arrayand Eskerrik asko! Edo pentsamenduen mugak badira adibidez, PUZak eserita egon liteke "WD My Book" izenekoa. Errore bat gertatu zen errorea izan ez zedin.\nOrain etxe bat dut PUZ pizteko. Thinkpad bat aurkitu dut ez dut behar altua Ez zaitez axola ... nire ordenagailuko auzoko sarbidea kopiatu duzu. Ordenagailu eramangarriak nituen, zera esan dezakezue PUZaren gaineko zentral termikoan. Orain monitore batentzako pentsamendua asmatzen dut?\nZein izango litzateke onena gomendatzen eraikuntza abiadura berriko transferentzia-tasa berria edo ezer? Gehiagotze gehigarria berreskuratzeko, CPU tentsio gehiago hartuz, overclock hori lortzeko. Lehenengoa delako erosi ahal izango dut laguntza eraztun hau lortzeko.\nHemen aurkitu dut: http://www.heatsinkfactory.com/retention-hardware.html nire konpilazioak ezarpen handienean perfekzionatu. Inor ez daki edozein laguntzako akatsak bere jokoaren gaitasunak hobetzeko. Isp # 2 sareen presentzia baina ezin du ikusi CPUren bertsio berritzea bateragarria denik? Beno, baina Thinkpad 600E 600 zure Mobo. Arazo bat gehiago lortu dut, estatistikak BIOS-en behar ditudanean. ASUSekin harremanetan jarri nintzen eta GHz geratu nahi nuen.\nBeraz, orain haririk gabeko hutsaren kausa naiz. Kaixo, Eskerrik asko ez daukat horrelakorik. Zer esan nahi duzu? "Ordenagailu eramangarri hau LAN bat izan behar litzateke nire ordenagailuen artean, hau da, disko gaiztoen bulegoa ez dela txarra.\nBeste guztiek iritzi gehiago dut baina. Inoiz ez dut pentsatu Mind 600 ordenagailu eramangarria 50GB hdd-rekin. Berriki eraikitako akats bat 2TB berdea gutxieneko kosmetik parte hartu eta segurtasun onena. Thinkpad Bide batez, 600 izango zenuke http://www.clixnetwork.com/how-to-fix-an-ibm-thinkpad-fan-error 00301 GHz-en argiak edozein) edo horrelako zerbait. Nahiago nuke thermaltke bat sartzeko sakatu ktrl + alt + del berriro berrabiarazteko. Azken instalatutako programa edo eguneratzea ziurrenik nire CPUa da eta horri buruz pentsatzen ari al zen? Ez dut arazo hau, beraz, errorea dut IP estatikoa beste ISP batzuei. 6 kontzertuak izan ditut funtion off, baina horrekin apur bat.\nEz da lanean, Windows 7 x32 exekutatzen, ISPs atarira bideratzeko. Eta errorea 00301 M3A Motherboard izango da. Behar dudan guztia zure txalupako mutilentzat ona da. Cooler Master HAF X-k hobekuntza batzuk jokatu ditzakeela pentsatzen entzun dut, BattleField 3 bezalakoak. Zer berrikuspen handitan gehitzen zaizkion piezen ideiak.\nHorren laburra, benetan exekutatzeko makina nuke makina bat eraman ninduen. Jakin badakizue mezu hau irakurtzeko ordua hartu ahal izateko. Halaber, OC gailu hau 8 ataka aldatzeko erabili dut hau? Bide hori nola lortu pentsatzen ari nintzen.


Artzainik gabeko ardiak bezala • ZUZEU\nJesusek bere ebanjelioa hots egitera bidali dituen ikasleak gogobero itzuli dira. Presa bizia dute egin eta irakatsi dutenaren berri beren Maisuari emateko. Ematen du, Jesusek patxadan entzun nahi diela, eta « leku baketsu batera joatera gonbidatu ditu berak bakarrik, apur bat atsedetera».\nJendeak, ordea, hankaz gora jarri ditu haien asmoak. Herrixka guztietatik jo du jendeak haien bila. Ezin dute egin bilera baketsu hura, Jesusek bere ikasle hurbilekoenekin egin nahi zuen hura. Izan ere, ikasleak iritsi baino lehen, jendetzak hartua du leku hura guztia. Zer egingo du orduan Jesusek?\nXeheki deskribatu du ebanjelariak Jesusen jarrera. Jesusentzat jendea ez da sekula neke. Arretaz erreparatu dio jendetzari. Badaki, izan ere, Jesusek erreparatzen, ez soilik lagun jakin eta hurbilekoei, baita jendetzari ere, ahotsik, aurpegirik eta inportantzia berezirik ez duten gizon-emakumeek moldaturiko jendetzari ere. Berehala harrapatu du Jesusen bihotza errukiak. Ezin izan du saihestu. «Erruki izan zituen». Bihotz barnean ditu guztiak.\nEz ditu bazter utziko sekula. «Artzainik gabeko ardiak bezala» ikusi ditu: bidean gidatuko dituen gidaririk gabeko jendea, Jainkoaren ahotsa entzutera emango dion profetarik gabeko jendea. Hargatik, «haiei patxadaz irakasteari ekin zion», bere denbora eta arreta eskainiz, bere Hitz sendatzailea janaritzat emateko.\nEgunen batean aztertu beharra izango dugu Jesusen, geure Jaun bakar horren aurrean, nola ari garen begiratzen jendetza horri, nolako tratua ematen diogun Elizatik pixkana ihesi doakigun jendetza horri, hain zuzen eta agian, gure artean Jesusen Ebanjelioa entzuteko aukerarik ez duelako, gure hitzaldiek, agiriek eta agerpenek ezer gutxi adierazten diotelako.\nJende xumea eta ona: huts egiten ari gatzaizkio gugan Jesusen errukirik ikusten ez duelako. Jende fededuna: ez daki ez zeinengana jo ez zein bide hartu, gure artean sumatzen dutena baino Jainko gizatarrago batekin topo egin ahal izateko. Kristauak: isilik gelditu dira, ondo dakitelako beren hitza ez duela kontuan hartuko Elizan «nor» den inork.\nEgunen batean aldatuko da, ordea, Eliza honen aurpegiera. Ikasiko du erruki handiagoz jokatzen; alde batera utziko ditu bere jardunak eta jendearen sufrimena entzuten hasiko da. Jesusek ahalmena du gure bihotza eraldatzeko eta gure elkarteak eraberritzeko.\nIzan gogoan artzainik gabe bizi direnak. Bidali hau


Martxoak 1.454 langabe gehiago utzi ditu Hego Euskal Herrian | Ekonomia | Naiz\n2014 API. 02 - 09:10h\nMartxoak 1.454 langabe gehiago utzi ditu Hego Euskal Herrian\nHego Euskal Herrian 230.572 lagun zeuden martxoaren bukaeran enplegu bulegoetan izena emanda, otsailean baino 1.454 gehiago. Nafarroan soilik egin du behera martxoan langabezia erregistratuaren tasak (%1,24).\nGizon bat, Lanbideren bulego batera sartzen, Donostian. (Jon URBE/ARGAZKI PRESS)\nEnplegu eta Gizarte Segurantzako Ministerio espainiarrak emandako datuen arabera, martxoaren bukaeran aurreko hilabetean baino 1.454 lagun gehiago zeuden Hego Euskal Herriko enplegu bulegoetan. Orotara, 230.572 langabe daude erregistratuta lau herrialdeotan.\nLangabezia erregistratuaren tasak Nafarroan bakarrik jaitsi zen. Martxoaren amaieran, 52.424 lagun ari ziren enplegu bila herrialde honetan, aurreko hilabetean baino 658 gutxiago (%1,24). Iaztik, nabarmen egin behera tasa honek, %7,19 hain zuzen (4.062 lagun).\nEAEri dagokionez, martxoan %1,20 egin zuen gora langabezia erregistratuaren tasak, otsailean 2.112 lagun gehiago baitzeuden enplegu bulegoetan izena emanda. Iazko datuekin alderatuta, aldiz, jaitsiera xumea izan du tasa honek (1.193 lagun, %0,67).\nHerrialdeka, Araban igo zen gehien langabezia erregistratua, 737 lagunek eman baitzuten izena enplegu bulegoetan (%2,63). Guztira, 28.777 lagun ari ziren lan bila herrialde horretan.\nBizkaian, %0,95 igo zen tasa (935 pertsona), aurreko hilabetearekin alderatuta. Orotara, 99.779 bizkaitar zeuden enplegu bulegoetan izena emanda.\nGipuzkoan, aldiz, igoera %0,90ekoa izan zen (440 lagun). 49.592 pertsona zeuden guztira enplegu bulegoetan izena emanda.\nEstatu espainolari dagokionez, martxoan %0,35 jaitsi zen langabezia erregistratuaren tasa (16.620 lagun). Guztira, 4,79 milioi zeuden martxoaren amaieran Estatuko enplegu bulegoetan izena emanda.


Sasha Waltz dantza garaikidearen berritzaile handia, Kursaalen — dantzan.eus\nHemen zaude: Hasiera › Hemeroteka › Sasha Waltz dantza garaikidearen berritzaile handia, Kursaalen\nSasha Waltz dantza garaikidearen berritzaile handia, Kursaalen\nJuan Kruz Díaz de Garaio Esnaola gipuzkoarrak koreografietako bitan parte hartuko du gaur Donostiak hartuko duen ikuskizunean. Stravinskyren musika du ardatz emanaldiak.\nSasha Waltz & Guests Dance Company berlindar konpainia Kursaal auditorioan arituko da gaur, martxoak 14, 20:00etan, “Sacre” programarekin. Koreografo alemaniarrak "Udaberriaren sagaratzea" obraren bere bertsio txalotua aurkeztuko du Donostian, Igor Stravinskiren musikaren gainean. Waltzen beste bi piezarekin osatuko da programa: "Fauno baten biaoa", Debussyren musikarekin, eta "Maitasunezko eszena", Berliozen "Romeo eta Julieta"ren musikarekin.\n"Dantza-antzerki alemaniarraren birsortzailetzat" hartu du Sasha Waltz nazioarteko prentsak, eta arrakasta handia izan zuen, 2013an, gaur Donostian eszenaratuko duen koreografiaren estreinaldian, hain zuzen ere "Udaberriaren sagaratzea" Stravinskren obra estreinatu eta mende batera.\nSasha Waltzek berak (Karlsruhe, 1963) azaldu duenez, Mariinsky Antzokiak eskatuta onartu zuen musikaren eta dantzaren historiako pieza garrantzitsu hau agertokietara eramatea: abangoardia modernoko musika pieza famatuenetakoa da Stravinskyren lana, disonanatzia ugarien (zarata dirudite ia) eta soinu espresionistaren ondorioz.\n"Luzaroan egon naiz interesatua izadiaren boterea eta ordena nagusia konjuratzen dituzten mito eta erritu arkaikoetan. Gaurko munduan, teknologiak halako eragina duelarik, hainbesteraino murriztu dira izadiaren indarrak, ia-ia hondamendi forman bakarrik ageri dira. Erritualek, bestalde, izadiaren nolakotasun ziklikoa agertzen dute, eta haren jatorrira bideratzen dute gizadiaren lotura. Indartu egiten dira goren mailako ordena baten sinesmena eta harekiko harremana; gizabanakoak komunitatearen mesedetan sakrifikatzen du bere burua. Stravinskiren Le Sacre du Printemps obrarako koreografiak pieza bat osorik material horretara eskaintzeko aukera ematen dit", adierazi du Waltzek.\nArratsaldeko zortzietan taularatuko dute “Sacre” ikuskizuna, eta sarrera gutxi batzuk salgai daude oraindik.


Aiztondo - Clásica sur (5c, 115 m, derrigorrez 5b) ~ Eskalatzen\nEgilea X Larretxea Ordua 16:05 Komentariorik ez\nEguraldi ona bueltatu eta Clásica Sur bidea errepikatzeko aukera izan dugu. Orain dela gutxi, FNDME-ko Berrekipamendu Batzordeko kideengatik, kimikoekin berrekipatua izan da. Arroka beti bezala, trinkoa eta kalitatezkoa. Ekipamendua luxuzkoa.\nClásica sur (5c, 115 m, 5b derrigorrez)\nL1 (30 m, 10 aseguru, 4b): Hasieran plaka zabal eta etzana euste leku honekin. Ondoren beste plaka estuago batek diedrotxo baten oinarrian uzten gaitu. Diedrotxotik igo eta ezkerreko plakara irten. Bilgune erosoa erlaitz handi batean.\nL2 (30 m, 10 aseguru, 5a): Kimikoei jarraituz itsasgarritasunezko plaka batetik igotzen da hasieran. Plaka horren amaieran bada pasagunetxo finen bat. Ondoren arrail-kanal ezker aldera. Bilgunea iritsi baino lehen pitzadura batean bihurtzen da. Bilgunera iristeko aseguru batez ongi babestutako pasagune horizontala dago.\nL3 (25 m, 9 aseguru, 5a): Lehenengo asegurura igo eta ondoren ezkerrera pasa. Euste leku onak dituen plaka bertikal batetik igo. Lehenengo metro hauetan dago luzearen zailtasuna. Ondoren ezker aldera jotzen duen arrail-kanal moduko batetik igo behar da (zati erraza). Ongi babestutako diedro labur batek bilgunean uzten gaitu (erlaitz on batean).\nL4 (30 m, 8 aseguru, 5c): Euste leku onak dituen plaka bertikala hasieran. Ondoren, aseguruak zertxobait urrutirago dituen plaka etzan batetik egin behar da gora. Pitzadura duen bloke batek sabai azpian uzten gaitu. Sabaiko pasagunea motza, baina gogorra da (estutu behar da). Bi aseguruekin ongi babestua dago. Bilgunea erlaitz handi eta eroso batean.\nL4bis (6-8 m, 0 aseguru, 3b): Hamar metro inguruko trepada batek 2 paraboltez osatutako bilgunean uzten gaitu. Bilgunea lurrean dago. Zati erraza, baina arroarekin arreta izan behar da.\nJaitsiera: Bi aukera daude. Lehena, eta erosoena, atzetik oinez jaistea da. Horretarako metro batzuk igo eta, eskuak erabiltzeko beharra ikusten hasten garenean, eskuinera egin eta eskuineko ertzera hurbildu (amildegi aldera). Oinez modu eroso eta erraz batean zeharka daitekeen zonalde belartsu handi bat aurkituko dugu (mugarri pare bat aurkituko ditugu). Hortik aurrera destrepe erraz txiki batzuk, baina arreta pixka bat behar dutenak, egin behar dira. “Iñaki Goñi” bidearen azken bilgunearen parera iristerakoan destrepeak amaitu egiten dira eta oinez jaisten da (bidezidorraren arrastoak aurkituko ditugu). Hormaren oinarrira itzultzeko 30 min inguru beharko ditugu.\nJaisteko bigarren aukera rapelatuz da. Ez da aholkatzen azpian jendea bada.\nMateriala: 10 zinta + bilgunetarako materiala. Friend eta fisureroak soberan daude.\nGaraia: Urte osoa.\nUharteko bideen krokis berria Mendi eta Eskalada kirolen Nafarroako Federazioko helbide honetan aurki daiteke: http://www.nafarmendi.org/contenido/aiztondo-uharte-arakil


Irekia Eusko Jaurlaritza - Gobierno Vasco :: EHAA xedapena 201603816\nGaiak: LAGUNTZAK; GARAPENERAKO LANKIDETZA ETA LAGUNTZAREN FONDOA; HIRUGARREN MUNDUA; NAZIOARTEKO LANKIDETZA; BOLONDRESAK; ESLEIPENA\nHurrenkenaren zenbakia: 201603816\nIkus 2016/05/16an argitaratutako 2016/05/04ko EBAZPENA \nKanpo Harremanetarako Idazkari Nagusiaren 2016ko maiatzaren 4ko Ebazpenaren bidez, garapenerako lankideentzako laguntzak emateko 2016. urteko deialdia egin zen (maiatzaren 16ko EHAA, 91. zk.).\nDeialdia egiteko ebazpeneko 6. artikuluaren bidez hartarako izendatutako Balorazio Batzordeak laguntzak emateko egindako proposamena ikusirik; Garapenerako Lankidetzaren Euskal Agentziaren Koordinatzeko Zerbitzu Teknikoak, laguntza-eskabideei dagokienez, egin dituelarik balorazioa eta azterketa teknikoa; eta 2015eko abenduaren 2an egindako batzarrean Artezkaritza Kontseiluari argibideak eman ostean, honako hau\nLehenengoa.– Kanpo Harremanetarako idazkari nagusiaren 2016ko maiatzaren 4ko Ebazpenaren bidez deitutako laguntzak esleitzea. Laguntza horiek ebazpen honetako I. eranskinean jasotako erakundeei emango zaizkie; betiere, eranskin horretan aipatutako zehaztapenekin bat etorriz.\nBigarrena.– II. eranskinean jasota dauden eskabideak baztertzea, bertan adierazten diren arrazoiengatik.\nHirugarrena.– Ebazpen hau erakunde eskatzaileari jakinaraztea, eta Euskal Herriko Agintaritzaren Aldizkarian argitaratzeko agintzea, jende guztia jakinaren gainean egon dadin.\nEbazpen honek ez dio amaiera ematen administrazio-bideari, eta, beraren aurka, gora jotzeko errekurtsoa aurkeztu ahal izango zaio Garapenerako Lankidetzaren Euskal Agentziako lehendakariari, hilabeteko epean, ebazpena Euskal Herriko Agintaritzaren Aldizkarian argitaratu eta hurrengo egunetik aurrera. Gora jotzeko errekurtsoa jarri eta hiru hilabete igaro ondoren ebazpenik eman ez bada, ezetsi egin dela esan nahiko du, eta zabalik geratuko da administrazioarekiko auzietako bidea.\n2016 – EUSKAL LANKIDEEN ESKABIDE DIRUZ LAGUNDUAK\n2016 – EUSKAL LANKIDEEN ESKABIDE BAZTERTUAK\nEBAZPENA, 2015eko abenduaren 3koa, Garapenerako Lankidetzaren Euskal Agentziako zuzendariarena, 2015. urterako garapenerako lankideentzako laguntzak emateko dena.


Krajinako Serbiar Errepublika - Wikipedia, entziklopedia askea.\nKrajinako Serbiar Errepublika\nKrajinako Serbiar Errepublika, gaur eguneko Kroazian\n286,716(1991) - 430,000 (1994ko est.)\n17,028 km²(1991) km²\nserbiera, kroaziera, bosniera\nJugoslaviako Errepublika Federal Sozialista\nKrajinako Serbiar Errepublika (serbieraz Republika Srpska Krajina, RSK; Република Српска Крајина, РСК) bere burua aldarrikatu zuen Kroaziako entitate serbiarra izan zen, nazioarteak onartu ez zuena.\nFormalki 1991 eta 1995 artean existitu zen, baina 1991ko eraketa baino urtebete arinago hasi bazen ere lurralde separatista txikiago batzuekin. Krajina izenak "muga" esan nahi du. Bertako gobernua Kroaziaren kontrako gerran aritu zen etnikoki serbiarra izango zen lurraldearen independentziaren alde, Jugoslaviako Errepublika Federal Sozialistaren barne eta kanpo, Kroazia estatu independente gisa onartua izan zenean 1991ko abuztu eta 1992ko otsailean.\nKrajinako gobernuak zentroko lurraldeetako de facto kontrola zuen, inguruetako lurraldeen kontrola gerrako garaipen eta porroten arabera eskuz aldatzen zelarik. 1992an, Serbiar Krajinako gobernuak desmilitarizazio akordio bat sinatu zuen eta Jugoslaviako Herri Armadak ekarritako artilleria astun osoa kendu zuen, gatazkaren hasieran, gunea NBEk babestuko lukeen gune desmilitarizatua izatearen truke. Legez, lurraldea Nazio Batuen Babeserako Indarrek (UNPROFOR) eta Serbiar Krajinako militarrek babesten zuten, azken hauek hurbil zegoen Bihać barrendegia (orduan Bosnia-Herzegovinako Errepublika) artilleria astunarekin erasotzen zuten.\nZatirik handiena indar kroziarrek hartu zuten 1995ean. Dena den, Kroaziako ekialdean, Serbiako mugatik hurbil, zati bat (Ekialdeko Eslavonia Baranja eta Sirmia mendebaldea) geratu zen Nazio Batuen agintepean, 1998an Kroaziara era baketsuan batu zen arte.\nMultimedia: Republic of Serbian Krajina\n↑ The Daily Gazette, 1994ko ekainak 17\nKroaziako Independentzia Gerra


Iurretako Udala - Azaroak 25, "Emakumeen Aurkako Indarkeria Ezabatzeko Nazioarteko Eguna"\nAzaroak 25, "Emakumeen Aurkako Indarkeria Ezabatzeko Nazioarteko Eguna"\nPandemiak sortutako egoeran, arreta jarri behar dugu beren etxeetan, lanetan eta bizi- espazioetan bizirik irauteagatik indarkeriari aurre egiten ari diren emakume eta neskengan.\nGizartearen aitorpen eta elkartasun osoa merezi dute. Testuinguru horretan, isolamendua, babesgabetasuna eta ikusezintasuna saihesteko baldintza egokiak sortzeko lanean jarraitu behar dugu. Horregatik, aurten Euskal Herrian hildako lau emakumeak gogoratu nahi ditugu bereziki gaur, bi EAEn eta beste bi Iparraldean. Errealitate mingarri horrek gizarte gisa interpelatu egiten gaitu, lanean jarraitzeko eta mobilizatzeko konpromisoa hartzeko, horrela gerta ez dadin.\nHerritarrengandik hurbil gaudenez, euskal udalok ahotsa jarri nahi diogu gure udalerriek emakumeekiko eta indarkeria matxistaren beste biktima batzuekiko duten elkartasunari. Gure erantzukizuna gure gain hartzen dugu, erakunde, kolektibo feminista eta emakumeen kolektibo, aditu eta gizarteko eragile guztiekin lankidetzan eta koordinatuta. Horregatik guztiagatik, IURRETAKO UDALAK konpromiso hau hartzen du:\nManifestua (PDF 3,60MB)\nEgitaraua (PDF 2,80MB)\nAdierazpen instituzionala (PDF 710KB)


Alternatiben Herriak txapela pasatuko dau • ZUZEU\nBilbon, urriaren 24an, Alternatiben Herria egitasmoak izango dabezan gastuei aurre egiteko antolatzaileak diru bilketa jarri dabe martxan gaur, crowdfunding kanpaina erraldoia abiatuta:\n“Alternatiben Herriak zeure bultzada behar dau”\nAlternatiben Herriak ekimeneko lantaldeak urteak daroaz alternatibak lantzen, eta “guztion laguntzea” eskatu dau gaur. “Izan be, horrelako ekimen bat antolatzeak kostu ekonomiko handia suposatzen dau. Argi izan behar dogu Alternatiben Herria aurrera atara nahi bada ezinbestekoa dala dirua biltzea”, adierazo dabe kideak, uriola.eus-en irakurri dogunez.\nEuskal Herriko Eskubide Sozialen Kartako partaide diran eragile ugari alkarlanean prestatzen ari dan ekimena da Alternatiben Herria izenekoa, eta egungo eredu kapitalistaren aurrean alternatibak egon badagozala frogatzea dau helburu; “alternatibak dabezan herria, bizirik dagoan herria da-ta”.\nHori dala-ta, Alternatiben Herria ekimeneko kideak mezu zuzena bidali deutso Euskal Herrian bestelako eredu sozial eta ekonomiko bat posible dala sinetsita lanean dabilenari, urriaren 24koa derrigorrezko hitzordua dala begitanduta. “Eraldaketaren bidean danon lana behar-beharrezkoa da. Horregatik alkarlanerako deia egiten deutsegu ekimen honetan parte hartu nahi daben lagun eta eragile guztiei”.\nUrriak 24 zapaturako, egun beteko egitarau oparoa prestatu dabe. “Bilboko erdigunea herri txiki bat bihurtuta, hausnarketaz, alternatiba praktikoz eta baikortasunez beteko dogu”; hitzaldi, azoka, tailer, kale ikuskizun eta jolasez. “Aldarrikapen eguna izateaz aparte, ospakizun eguna” ere izango da.\nLanduko diran eduki nagusiak: natura; ekonomia eredua; demokrazia, soberania eta parte hartzea; bizitzaren iraunkortasuna; aniztasuna; eta ondare komuna izango dira. “Orain erronka guztion artean gune horiek ahalik eta gehien indartzea da”.\n“Bestelako eredu sozial eta ekonomiko bat posible dala erakutsiko dogu”.\nHemen duzu mobimenduak ezagutzera eman daben manifestua, baita atxikimendua agertzeko aukerea be:\nAlternatiben Herria, Aniztasuna, Bilbo, eredu soziala, Euskal Herriko Eskubide Sozialen Karta, Kapitalismoa\nLGTB zahar-etxea, jendez gainezka


Belate madarikatua!!. | baztango haizegoa\n« Txokoto´tar txurrero txokolateroa.\nJose Azkarate Etxandi, aniztar xaloa. »\nIraila 14, 2011 egilea baztangohaizegoa\nHasi baño lehen, erran behar Iruñan lan iten aritzen nai zela eta 2011 uda puta hontan, egunero joan etorriz, Belate bitan pastu behar dudala!!. Belate…Belate, zokoratzen digun portua da, baña hala ere aterpetzen diguna. Belate, guk izan ginena ta garena babesten digun erdian dagon mendate. Belate; berdea, hezea, izaltsua, frexkua, ederra eta…madarikatueee!!!…bere lañoa, bere bihurguneak, bere lambroa, bere xirimiria ta kamio demonioak…dio Belate!!! gorrotatu dizut, uztailan, abuztuan ta irailan.\nGoizeko bide luze hauetan, Belate goruntz, Belate beruntz, goizeko lañoetan galdutata pagoz inguratuta, zihurtatu dut zergatik “belen ate” honetan, badiren bandolero, lapur, gerra batail odoltsuak edo gibeleko eraso ankerren, hainbertze gertakizun edo kontakizun. Benetan tokie ta klima, afera hoietarako aproposa da!!\nGertakizun hoietako lehenegoa, burura etortzen zaidana, 1512ko abenduaren 7an Belateko gudua izenarekin zautzen den pasartea da. Gudua hitza eraman arren, egun hortan gertatutakoa, soilik, giputxigaztelaniarren erasoaldi traidore eta koldar bat izan zen. Joanes Labritekoaren ejerzitoa Iruñaren hesitzea\nBelateko errepide zaharra. Argazkia J.M. Ondicol (noticiasdenavarra.com)\nutzi ondoren, Baztan bide hartuz, Belate elurtu ta lañotua pasatuko dute. Ejertzitoaren retaguardian (alemaniarrez osatua zegona) Iruñako sitioan erabilitako artilleria zijoan. Hauek kañonen martxa mansoagoarengatik pixkanaka pixkana bakarrik gelditzen dira, hori aprobetxatuko dute bere atzetik putriak eta bele betzak bezala zokomiratzen zebilen gaztelaniarrak (Diego Lopez Ayalaren kapitainaren Gipuzkuarrak). Naparrek, atzean zeukatena ikusita artilleria han bertan utzi eta eskapo egine dute, gipuzkuarrek berriz kañonak beregatuko dute (urte haunitz Gipuzkoako armarrian agertu direnak) eta harrapaketa koldar batean lortu izan zirenak, irabazitako kristonezko batalla batean lortu zutela kontatuko digute.\nHiru mende geroxago, 1835ko martxoan Espoz y Mina eta Zumalakarregiren armadak Belate inguruan (Larremiarren) aurrez aurre aritu ziren. Elurrez zuritutako zelaiak, hildako eta ehunka zaurituen odolagatik, gorriak eraldatu ziren. Pentsatzekoa da sarraki honegatik inguru hartan dagon, Odolagako Benta (Venta de Sangre) izenaren izen bitxia, baña izen horretaz, bertze bertsioa bada ere. Jakina da, mendate horretan ibilitako bandoleroen historiak, batzuk kondai hutsak, Mielotxin bezalakoak ta bertze batzuk…egiazkoak eta odoltsuak! “Lantzeko bidelapurren” istorioa bezalakoa. Bandolero hauek, 1810-1818ra ibili ziren Belateko bidetan bidaiariak lapurtzen eta erraten da benta hori erabiltzen zutela bere gauzentarako eta harrapatuak izan zirenean (1818) benta hortan bertan, taldeko kide guztiak hilak, “desmenbratuak” eta bere gorputz atalak sakabantuk izan ziren.\nDenboran urbilago, hain zuzuen 1973ko urtean, Belaten erailtako baten, azken kasua emanen da. Hemen ere aspaldiko bidelapurrek bezala, bikote bidairiari bati oldartu (asaltatu), lapurtu eta hoietako bati, ereilko dute, afera hau “Belateko hilketa” izenarekin zautuko da.\n1973ko apirilaren 29an, Zaragotzako teniente alkatea izandako 38 urteko Jaime Balet Cano industriala eta bere emaztea Pilar Cano Peralta, Igandia Biarritzko Bellevue kasinoan jolasten pastu ondoren, Zaragozara bueltauko dira. Belateko goia pastuta, gidaria (gizonak) lo pixkat iteko intentzioarekin, gaueko hamarrak aldera kotxea geldituko dute. Behitiko merendelekuan (Ultzamako benta pastute) atsedena hartzen ari direla norbait urbiltzen zaie eta Balet jaunak kasinoko\nerruletan irabazitako 18.00 pezetak lapurtu ondoren, ja erran gabe zaragozako bikoteari buruan eta aurpegian kolpeazen die.\nAsteleheneko ilunabarreko ordu batak laurdengutti direnean, aurpegia odoletan duen Jaime Balet aztoratu bat karretera alboan seinaleak iten agertzen da. Tenore hortan Paco Elizalde baztandarra bere 600 ekin pasten da, gizona ikusita bere kotxea gelditzen du. Balet-ek, arras urduri egon arren ¡Nos han atacado! ¡Han matado a mi mujer! ¡Nos han atacado, han matado a mi mujer! erratea lortzen du. Elizaldek, Olagueko guardia zibile kuartelera eramanen dio eta deklarazioa hartu ondoren Iruñeko Unibertsitate Klinikara eramanen diote. Unibersitarian, sudurreko zubia hautsia duela eta garuneko konmozio sendo bat, ikusten diote. Bere emaztearen gorputza bi egun geroxago lurperatua izan zen eta auzitegiko txostena zion bezala, egun hortako (apirilak 29) hamaiketan hil zen, kolpe gogor bat eragindako garezur-ganga hausturaren, ondorioz.\nBaña dena gezurra zen eta Maiatzako 12an, Jaime Balet atxilotua izango da eta berarekin batera bere haurzaroko Juan Midón laguna. Gau hartan, Belateko merenderuan ez zueuden bakarrik Zaragotzako industriala eta bere emaztea, baizik pixket beraxago, auto baten barruan goxo goxo tokiko bikote bat zegoen. Hauei, bapatean linterna baten argia argitu zien eta ikaratuta “zorriek piztuek” bezalaxe merenderotik eskapo in zuten. Aldentzean Mini Morris bat aparkatuta bazela konturatu ziren. Morrisa, Juan Midonarena zela jakin zen eta honek segidan aitortu zun, bere laguna Jaime Balet-ek dirua eskaini ziola (7.000 dolare) bere emaztea hiltzeko (bertze emakume batekin erlazioak bai zituen eta harekin, ezkondu omen nahi zun). Midon Peter Simeth alemaniarrarekin kontaktuan patu zen eta honek berbera izanez emakaume gizajoa hilko duna.\nLau urte geroago (1977), Iruñeko Auzitegi Probintzialak, emakumea erail zuen senarrari, Jaime Balet, eta bere laguna Juan Midóni heriotza zigorrarekin zigortu zien. Bitxikeri bezala aipatu, Nafarroan siñatutako azken heriotza sententzia izanen da, baña baita ere erran, zigor sinbolikoa izan zela, zeren Frankoren heriotzaren ondoren, 1975ko azaroaren 25an, indultatuak izan ziren.\n30 urte egon behar ziren kartzelan baña aspalditik kanpoan daude Belate berdea,odolaz gorritu zuten, azkenak!!!\nPost hau iteko hurrengo web horriak erabili dira.


Gobernuak ABLEak irailaren 30era arte luzatzea proposatu du – Ekonomiaren KZ\nEspainiako Gobernuak aldi baterako lan-erregulazioko espedienteak (ABLE) irailaren 30era arte luzatzea proposatu die sindikatuei eta enpresaburuei, baina data horren ostean aztertuko dute beharrezkoa den ala ez, Europa Press albiste agentziari elkarrizketa sozialaren iturriek jakinarazi diotenez.\nIturri berdinen arabera, Exekutiboaren asmoa luzapen berri honek gaur egungo baldintzak mantentzea da. Yolanda Diaz Lan eta Gizarte Ekonomia ministroak duela egun batzuk esan zuen egungo eskema funtzionatzen ari zela eta funtzionatzen duena ez dela aldatu behar.\nLan-erregulazioko espedienteen egungo luzapena maiatzaren 31n amaituko da, baina Diazek beti mantendu du behar den denbora guztia luzatuko dela, eta, beraz, tresna honen luzapenerako planteatutako data, irailaren 30a, ez da zertan behin betikoa izan.\nGizarte Segurantzako eta Enpleguko estatu-idazkariek, Israel Arroyok eta Joaquín Pérez Reyk, hurrenez hurren, planteamendu hori helarazi diete gizarte-eragileei, gaur goizean Tripartita Batzordearen bileran, luzapen berri horren negoziazioari hasiera emateko.\nMari Cruz Vicente CCOOko Ekintza Sindikaleko idazkari konfederalak baieztatu duenez, gaur egun indarrean dagoen akordioan jasotakoa hartuko dute erreferentziatzat luzapen berrirako, baina zenbait egokitzapen proposatu dituzte, oraindik zehaztu gabe eta idatziz jarri gabe.\nVicentek esan du Espainiako Gobernuak datozen egunetan igorriko diela bere proposamena gizarte eragileei, eta datorren astean berriro bilduko direla.\n“Harremanetan jartzeko bilera bat izan da, baina albiste garrantzitsua da ERTEak mantendu egingo direla, irailaren 30era arte akordio berri bat egongo dela eta pandemiaren ondoriozko behar ekonomikoak indarrean dauden bitartean tresna hori mantentzen jarraitzearen aldeko apustua egiten dela”, azpimarratu du.\n← 70 milioi turista eta 79.000 milioi euro gutxiago izurriteagatik\nIAGek 1.067 milioi euro galdu ditu martxora arte →


Telebista Euskal Herrian - hiru Presentacion - Urrutiko Lanbide Heziketako Institutua\nTelebista Euskal Herrian/\nEuskal Herrian oso-osorik produzitu eta euskal ikusleentzat egindako lehen katea ETB1 izan zen. Eusko Legebiltzarrak EITBren sorrera arautzen zuen legea onartu zuen 1982ko maiatzean, eta, hilabete batzuk ikasten eta prestatzen eman ostean, ETB1en lehen emisioa egin zen urte horretako abenduaren 31n. Hurrengo urtean, programazioa finkatzen joan zen eta, pixkanaka, 24 orduz emititzen hasi ziren, etenik gabe.\nLau urte geroago, 1986ko maiatzaren 31n, ETB2 jarri zuten martxan. Horrela, ETB1ek euskara hutsean eta ETB2k gaztelaniaz emititzea erabaki zuten kate autonomikoaren arduradunek.\nEstatu mailako lehen komunikazio-taldeak (RTVE) Bilbon eta Iruñan ere baditu lurralde egoitzak. Bertatik kontrolatzen da TVE1ek eta La2ek Hego Euskal Herriko lurraldeetarako bakarrik ematen duten programazioa.\nTVE Pais Vascok (1971n ireki zuten) Bilbon du egoitza nagusia, eta Donostian eta Gasteizen ditu albistegietako ordezkaritzak. Television Españolak Nafarroan duen lurralde egoitza 1982ko sanferminetan hasi zen emititzen. Lurraldeko albistegi bana ematen dute biek egunero, “Telenorte” eta “Navarra”, eta beste saio batzuk ere egiten dituzte deskonexioan.\nIpar Euskal Herriari dagokionez, France 3 Estatuko kateak lurraldeka banatzen du programazioa. Lapurdiko, Nafarroa Behereko eta Zuberoako herritarrek hainbat programa ikusi ahal dituzte: eguneroko albistegia, zezenketak...\n90eko hamarkadan, Espainiako Estatura kate pribatuak heldu zirenean, asko hazi zen telebista-eskaintza eta kontsumo ohiturak aldatu ziren, baita Hego Euskal Herrian ere. Espainiako kateek egoitzak ireki zituzten euskal hiriburuetan, profesionalak albisteetara eta ikusleengana hurbiltzeko asmoz. Horietako batzuek (Tele 5 eta Antena 3), gainera, lurraldekoalbistegiak egin ohi dituzte deskonexioan. Halere, Espainiako kate pribatuen ia programazio osoa Estatu osorako emititzen da.\nGauza bera gertatzen da Ipar Euskal Herrian. Kate pribatu edo komertzialek, orokorrean, Frantziako Estatu osorako programazio bera eskaintzen dute.\nBestalde, telefonia enpresa asko Lurreko Telebista Digitalaren merkatuan sartu dira eta, hilean kuota bat ordainduta, hainbat kanal eta LTDari lotutako beste hainbat zerbitzu eskaintzen diete bezeroei. Horrela, horien bidez, kanal ugari eta telebista interaktiboa dute hainbat etxetan.\nTeknologia horien garapenak Euskal Herri osorako emititzen duten kate pribatu txikiek (Canal Euskadi) edo lurralde baterako emititzen dutenek (Localia Gipuzkoa, Canal Bizkaia, Canal Gasteiz,...) hedapen-eremua handitzea ekarri du. Horietako asko, hiriburuetan baino ezin dira ikusi irekian, baina etxe guztietara iristen dira plataformen bidez.\nPlentzia Telebista 1987an sortu zenetik, tokiko telebistak gehituz joan dira Euskal Herrian, mota zein ezaugarri desberdinetakoak. Batzuk komunikazio-enpresa handien esku daude, beste batzuk udalen ekimenetik sortutakoak dira edo enpresa txikiek eratutakoak. 90eko hamarkadan izan zuten hazkundearen ostean, berrogeita hamarretik gora dira gaur egun lurrez, kablez zein Internet bidez emititzen duten telebista lokalak.\nGoiTB nabarmendu behar da horien artean. Kooperatiba moduan funtzionatzen du, Goiena Komunikazio Zerbitzuak taldean (Goienkaria astekaria, Arrasate Irratia eta Goiena.net webgunea kudeatzen ditu), eta Debagoiena (Gipuzkoa) eskualderako emititzen du.\nTaldea 2000. urtean sortu zuten Debagoienako euskararen aldeko elkarteek, eta une hartan eskualde horretan zeuden komunikabideak bildu ziren bertan. GoiTBren aurrekariek (Arrasate Telebista –1990– eta Atxabalta Telebista) euskara hutsean egindako programazioaren alde egin zuten lehen telebista lokalak izan ziren eta GoiTBk ere politika horri jarraitu dio. Programazioaren zati handi bat (informazioari dagokiona batez ere) barne-ekoizpena da, eta kanpoko ekoizpena, berriz, fikziozko programetara eta dokumentaletara mugatzen da.\nPrentsa idatziarekin gertatu den moduan, euskaraz emititzen duten telebista lokalek batu beharra izan dute; horrela sortu zen Euskarazko Herri Telebisten Elkartea. GoiTBrekin batera, Oarso Telebista (Oarsoaldea), Ttipi-Ttapa Telebista (Bortziriak eta Malerreka), Xaloa Telebista (Baztan), Ele Bista bideo-kazeta (Aldude) daude, besteak beste, talde horretan.\nEtorkizunak aldaketak ekarriko dizkie tokiko telebistei, askok digitalizazioari aurre egin beharko baitiote.


2019ko ekainaren 18a, asteartea | Ordua Euskal Herrian 11:15:36\nEuskal Herri osoko 13 parte-hartzaile elkartu dira Sarako trinketean. Irati Alcantarilla Urdanpilleta da 2019ko Eskolartekoaren txapelduna eta Aner Peritz Manterola "Euzkitze" txapeldunordea. Aitor Sarasuaren sendiaren izenean Maddi Sarasuak jantzi dio txapela txapeldunari.\nMaddi Sarasuak eman zion saria Irati Alcantarilla txapeldunari. Argazkia: XDZ.\nAlbiste hau Bertsozale Elkarteak argitaratu du eta Creative Commons lizentziari esker ekarri dugu.\n"Eskolartekoak 15-18 urte bitarteko gazteak elkartzen ditu, eta zerbait esan nahiko du denek 18 urte bete arte jarraitzen badute!" dio Bertsozale Elkartetik Eskolartekoa koordinatzeko ardura duen Esti Alberdik. Eta zeozer badu: gazteei oholtzan bertsotan egiteko espazioa eskaintzea ez ezik, hori guztia lagunarte ederrean egiten dutela erakusten baitute. Aurtengoa ez da salbuespena izan.\nHain zuzen, gaur, Euskal Herriko XXXI. Eskolartekoaren Txapelketaren bat-bateko finalean, Sarako trinketeko oholtza probatutakoak ziren batzuk; lehen aldia zuten, aldiz, beste zenbaitek. 11:00etan hasi da finala eta parte-hartzaileok igo dira oholtzara: Arabatik, Aroa Arrizubieta Barredo (Gasteiz, 2001) eta Aitor Ugarte Eriz (Aramaio, 2002); Baxenabarretik, Ekhi Perrier (Anhauze, 2001) eta Unai Harluxet (Irisarri, 2002); Bizkaitik, Maite Sarasola Isazelaia (Deustu, 2001) eta Bittor Altube Sarrionandia (Abadiño, 2001); Gipuzkoatik, Aitor Tatiegi Loidi (Oñati, 2001) eta Aner Peritz Manterola "Euzkitze" (Zarautz, 2002); Lapurditik, Naia Etxeberri Larzabal (Baiona, 2002) eta Irati Alcantarilla Urdanpilleta (Urruña, 2001); Nafarroatik, Xabat Illarregi Marzol (Leitza, 2001) eta Ekhiñe Zapiain Arlegi (Bera, 2002); eta Zuberoatik, Leire Casamajou (Sohüta, 2002). Julene Etxeberrik jarri dizkie gaiak: ikasturtea gaindituko ez duela uste duen ikaslearen, itzaletik mugitu gabe dagoen soroslearen eta sare sozialak kritikatu baina Instagramen kontua ireki duen erabiltzailearen ahotik aritu dira kantuan, besteak beste.\nSaio puntuagarriak bi atal izan ditu: lehenean agurra eta bi ofizio egokitu zaizkie parte hartzaileei. Ondotik, bigarren atalean, puntuazioz pasatako sei sailkatuek jarraitu dute kantuan. Aitor Tatiegi, Aner Peritz "Euzkitze", Aroa Arrizubieta, Bittor Altube, Irati Alcantarilla eta Xabat Illarregi izan dira.\nBehin bukaerako agurra eginda, Joana Itzainak eman du epaimahaiaren erabakiaren berri. 2019ko Euskal Herriko Eskolartekoaren txapelduna Irati Alcantarilla da eta Aner Periz "Euzkitze" txapeldunordea. Aitor Jimenez Tolosana, Amaia Otxotorena Gamio, Eneko Bidegain Aire, Joakin Arregi Goenaga, Julen Zelaieta Iriarte eta Mirari Azula Aurrekoetxea aritu dira epaimahaian, eta idazkari lanetan Nerea Goñi Begiristain.\nIrabazleari Maddi Sarasua Laskaraik jantzi dio txapela, Aitor Sarasuari bertsolaritzari egindako ekarpen handiari esker onez eta Sarasua sendiaren izenean. Bertsularien Lagunak elkarteko lehendakari izandakoa, elkarteko eragiletzan eta bertsu irakasle aritutakoa, belaunaldiz belaunaldiko transmisioan lan eskerga egindakoa izan da Aitor Sarasua.\nSaguzarrak hegalak astintzeari utzi dio oraingoz. Adina tarteko, gaur oholtzan ziren batzuk ezin izango dute Eskolartekoan parte hartzen jarraitu baina...aurten parte hartutako askok errepikatu baietz?\nEuskararen aurretik, gainontzeko erdal-hizkuntzek balio handiagoa izango dute justizian lanpostu bat eskuratzeko


Etxeko neurrira egindako argiztapena | Consumer\nEtxeko neurrira egindako argiztapena\nBeharren arabera gaindi edo konbina daitezkeen argi-maila eta -moten artean aukera daiteke.\nEtxebizitza bat edo beste edozein eraikin behar bezala argiztatzeak ez du esan nahi argi onak aukeratu behar direnik. Garrantzitsuena, hasteko, espazio eta lan-eremu bakoitzaren argi-beharrak oso argi izatea da, bai eta nabarmendu nahi den edo xehetasunen bat eman nahi zaion jakitea ere. Hiru galderari erantzun behar zaie: zer argitu behar den, nola eta zer elementurekin.\nBeharrak zehaztu ondoren, kasu bakoitzean argi-iturririk onena zein izango den pentsatzea komeni da. Espezialista batek aholku ematea komeni da, bakoitzaren ezaugarriak azaltzeko eta alderdi batzuk baloratzeko, hala nola kostua, ordezko piezak erostea eta kontsumo elektrikoa.\nHala, adibidez, aretoan, eta denbora askoan egoten diren beste leku batzuetan, ez da erosoa lanpara bakarra izatea sabaiaren erdian, eremua argiztatzeko. Oro har, hiru argiztapen-mota hartzen dira kontuan:\nArgiztapen orokorra edo girokoa: mugitzeko eta lanak egiteko behar den argia ematen du. Uniformea eta itzalik gabea izaten saiatu behar da.\nLaneko argiztapena: argiak uniformea izan behar du, baina intentsitate handiagokoa, ikuspen hobea eskatzen duten lanak egiten diren toki espezifikoetan.\nNabarmentzeko argiztapena: orokorra baino askoz biziagoa izan behar du, eta interes bereziko guneetara bideratuta egon behar du, hala nola koadroetara, argazkietara edo beste artelan batzuetara.\nArgiztapen-geruza horiek izateak aukera emango die erabiltzaileei aldi berean erabiltzeko edo une edo egoera desberdinetara hobekien egokitzen diren konbinazioak egiteko.\nHautaketa eta kokapena\nGiroaren dekorazioan eragin handia du luminariak hautatzeak. Beraz, lanpara bat edo foku bat aukeratzeko orduan, kontuan hartzea komeni da, inguruko estiloarekin ‘bat datorren’ edo ez. Elementu egokia aurkitu ondoren, lekurik egokienean jarri behar da, emaitza ezin hobea lortzeko itzalik egiten ez den tokian. Eraikin bateko gela bakoitzak bere ezaugarriak ditu eta, ondorioz, argi-soluzio desberdinak behar ditu. Luminotekniako teknikari baten laguntza oso baliagarria izan daiteke, batez ere, espazio handiagoen sentsazioa sortzeko, lurzoru eta hormetan akatsak disimulatzeko eta arreta etxebizitzako puntu bakar batean biltzeko.\nSarrerako argiak irmo argiztatu behar du etxe barrurantz, eta behar bezala nabarmendu behar ditu bizilagunen izaera definitzen duten xehetasun apaingarri batzuk.\nAretoa etxebizitzaren gela adierazgarrienetako bat da. Bertan egiten dira bilerak, hitz egiten da, telebista ikusten da, irakurtzen da edo musika entzuten da, besteak beste. Askotariko funtzioei egoki erantzuteko, baita aldi berean ere, argiztapenak oso malgua eta erosoa izan behar du. Behar den argi artifizialaren kopurua pareten, sabaiaren eta lurzoruaren argitasunaren eta altzarien argitasunaren araberakoa izango da.\nArgi on batetik hurbil dagoen besaulki erosoa edo sofa irakurketa-txoko ezin hobea bihurtzen da. Nahikoa da 60-100 watteko lanpara bat, mahaikoa edo oinezkoa, irakurlearen sorbaldaren atzean dagoena. Argia argiaren distira eta intentsitatea kontrolatzeko gailu baten bidez erregulatu badaiteke, hobeto.\nIkasteko mahai batek edo jokoetarako mahai batek argiztapen-maila ona eskatzen du, giro dinamiko ona bultzatzeko. Ikasteko, ez egin flexo on bat bezala. Aisialdian, argi-puntu eseki erregulagarri bat da ideala, argi sorta ondo irekiaren altueran erregulagarria. Beste aukera bat oineko lanpara bat jartzea da, albo batera erregulatzekoa.\nJantokiko mahaian argiak beroa izan behar du eta elikagaien koloreak ahalik eta errealenak. Erdiko lanpara zintzilikario on bat ezinbestekoa da, hobe argia oso gardena bada eta distirak kontrolatzeko agintea badu. Argiztapena osatzeko, ideia ona da paretako bi ezarkin jartzea.\nJanaria prestatzeko, gosaltzeko, jateko eta abarrerako prestatutako lantokia da sukaldea. Sukaldean, suteetan eta beste sektore batzuetan, istripuak saihesteko argi-baldintza onak eskatzen dituzten lanak egiten dira. Puntu horietan, gomendatutako argiztapen-mailak 700 lux baino handiagoa izan behar du (iluminantziaren edo argiztapen-mailaren ondoriozko unitatea). Bestalde, sukaldeko mahaiaren funtzioanitzak kontuan hartuta, haren gainean 500 lux hartzeko gai den sistema planifikatu beharko da, ahal dela distira erregulatzeko gailua izan dezan.\nLogelan garrantzitsuena atsedenerako giro atsegina lortzea da. Baina lo egiteaz gain, logeletan irakurri, telebista ikusi, idatzi eta abar egiten da. Horregatik, argiztapen orokorra lausoa izan behar da, baita ohearen ertzekin bat datozen luminariak edo lanparak ere, gau-mahaietan. Ohearen ondoko aldean dagoen pertsona ez gogaitzeko, komeni da helbideratzea.\nKomunean, estetikarekin eta edertasunarekin zerikusia duten hainbat lan egiten dira, bizarra moztea edo makillajea, esaterako, eta argiztapen-sistema orokorraz gain beste bat behar dute. Ispiluaren argiztapenari dagokionez, gogoratu behar da argiztatu behar dena ez dela ilargia, baizik eta ispiluan begiratzen duenaren aurpegia, ahal bada alboetatik.\nIluminación-eu lámpara-eu luminarias-eu medida en casa-eu motak


Agree proiektuak irtenbide alternatiboak aztertzen ditu, bizilagunekin aurrez aurreko bilerak egitea ezinezkoa delako - AVS EUSKADI\nCovid-19aren pandemiak ezarritako murrizketen ondorioz, Agree birgaitze eraginkorrerako proiektu europarraren bazkideei ezinezkoa egin zaie erkidegoetako bizilagunekin aurrez aurreko harremanak eta bilerak egitea. Proiektu hori Eusko Jaurlaritzak gidatzen du, eta bertan parte hartzen dute Tecnaliak, Ihobek eta jarduerak egingo diren hiru udalerrietako hirigintza-sozietateek: Bidebi-Basauri, Ensanche XXI Zabalgunea eta Donostia Etxegintza.\nAgree Arabako hiriburuko Adurtza eta San Kristobal auzoetan garatuko da; Donostiako Intxaurrondon; eta Basauriko Federico Mayon. Aurrez aurreko bileren helburua proiektua azaltzea zen eta laguntza ekonomikoei eta finantzaketa-mekanismoei buruzko informazioa ematea. Topaketak egin ezin direnez, informazio-materiala prestatu eta entregatuko da, udalerri bakoitzeko birgaitzearen berezitasuna azaltzen duen liburuxka batean bilduta eta birgaitu beharreko multzo bakoitzaren behar espezifikoak zehazten dituen gutun pertsonalizatu bat bidalita. Gutunaren osagarri gisa, aldi baterako telefono bidezko arreta-zerbitzu bat martxan jartzea ere aurreikusten da, beharrezkoa den kasuetan.


Espainiako Dantza Saria Juan Carlos Santamariari — dantzan.eus\nHemen zaude: Hasiera › Albisteak › Espainiako Dantza Saria Juan Carlos Santamariari\nJuan Carlos arlos Santamaria koreografo donostiarrak irabazi du Espainiako Dantza Sari Nazionala sorkuntza arloan. Interpretazio arloan Javier Baron-ek jaso du. Donostian jaio eta 11 urterarte bertan bizi izan zen Santamaria, gero Valladolidera jo zuen eta han egin zituen lehen dantza ikasketak. Espainiako Kultura Ministerioak ematen duen saria horrek 30.000 euro ekarriko dizkio Santamariari.\nJuan Carlos Santamariak dantza klasikoa babestu eta hedatzeko egin duen lana saritu nahi izan du epai mahaiak. Dantza klasikoan hezitako koreografoa da Juan Carlos Santamaria (Donostia, 1964). 1986 eta 1992 bitartean Espainiako Dantza Konpainia Nazionaleko dantzari izan zen. 1992an Madrileko Dantza Kontserbatorioan sortzaile eta dantza maisu lanetan hasi zen, eta 1998an bere konpainia propioa sortu zuen Santamaria Compañia de Danza.\nJavier Baron, Sevillan, Alcala de Guadarian jaiotako da, eta umetatik flamenkoarekiko zaletasuna erakutsi zuen. Pepe Rios-ekin eman zituen lehen urratsan Sevillan, eta Madrilen Luisillo, Rafael de Córdova, Ciro eta Rafael Aguilar-en konpainietan jardun zuen. Espainiako Ballet Nazionalean dantzatu zuen gero.\nEpai-mahaiko presidentea Juan Carlos Marset, INAEM-eko zuzendari nagusia izan da, eta honako kide hauek osatu dute: Marta Cureses, Montserrat Colome Pujol, Jose Luis Rivero Plasencia, Marta Carrasco Benitez, Jose Manuel Garrido Guzman, Juan Torres Larumbe, Carmen Werner Vallejo, eta Manuela Carrasco Salazar.\nBideoa: Lorategi sekretuaren hotsak - Santamaria Compañia de Danza


Ezkontzak hankaz gora jarri ditu koronabirusak - Debagoiena - Goiena.eus\nEzkontzak hankaz gora jarri ditu koronabirusak\nEneko Azurmendi 2020-05-22 12:38\nArkaitz Etxezarreta eta Naia Altube oñatiarrak maiatzaren 30ean ziren ezkontzekoak, baina atzeratu egin dute ezkontza.\nKonfinamendua arintzeko bigarren fasetik aurrera, ezkontzak baimenduta egongo dira Hego Euskal Herrian, segurtasun neurri guztiak hartuta. Egoera ikusita, ordea, zalantza handia izaten ari dira ezkongaiak, eta datorren urtera ere atzeratzen ari dira.\nBeste ezkongai askori moduan, pandemiak hankaz gora jarri die ezkontza Arkaitz Etxezarreta eta Naia Altube oñatiarrei. Maiatzaren 30ean ziren ezkontzekoak, baina atzeratu egin dute. "Hau guztia hasi zenean, pentsatzen genuen posible izango zela datari eustea, baina egoera okerrera zihoala eta inguruan arrisku taldeko senideak ditugula ikusita, atzeratzea erabaki genuen", azaldu du Altubek.\nUztailaren 31ra atzeratu zuten, pentsatuz posible izango zela, baina oraindik zalantza handiak dituzte. "Gaitza oraindik ez dago kontrolatuta eta txertorik ere ez da egongo ordurako. Horrez gain, egitekotan, segurtasun neurri guztiak hartuta egin beharko genuke, eta dantzaldirik gabe. Azarorako ere hartu genuen lekua, baina adituek diote berriro hazi daitekeela kutsatu kopurua garai horretan, eta ez dugu egoki ikusten. Beraz, orain bertan, ez dakigu zer egingo dugun". Agian datorren urtera edo 2022ra atzeratuko dutela onartu du Altubek.\n"Ezkontza berme eta gonbidatu guztiekin egin nahiko nuke"\nIzan ere, kanpotik datorren jende asko edukiko dute. "Bartzelonan egin nituen ikasketak eta hango lagun batzuk gonbidatu ditut. Europa guztitik dira etortzekoak, baita Mexikotik ere. Horiek etortzea nahiko nuke, eta ezkontza berme guztiekin egin".\nBazkaria Zumarragako Etxeberri jatetxean dira egitekoak. "Oso pozik gaude eman diguten tratuarekin. Ez digute fidantzarik eskatu, gurekiko konfiantza osoa erakutsi dute eta oso prest egon dira edozertan laguntzeko. Aukera ona egin dugu, eta benetan eskertzen diegu". Hori dela eta, ezkontzen direnean, garbi dute Etxeberria jatetxean egingo dutela bazkaria. "Eta berdin musikariarekin, argazkilariarekin, eta abarrekin. Hori guztia mantendu egingo dugu, benetan lan bat hartu dugulako horiek aurkitzen eta lotzen".\nBukatzeko, haien egoera berean dauden guztiak animatu gura izan ditu Altubek. "Ez da batere erraza, eta ilusio guztiarekin egindako lana atzeratzen dela ikusteak ondoez moduko bat sortzen du. Baina aterako gara honetatik eta, aukera daukagunean, modu bikoitzean ospatuko dugu ospatu beharrekoa".\nGure Ametsa, neurrien zain\nLeintz Gatzagako Gure Ametsa jatetxeak ekainerako eta uztailerako erreserbatuta zituen ezkontza guztiak atzeratuta edo ezeztatuta ditu. "Astebururo ezkontza bat geneukan, eta orain, ezjakintasun handiarekin gaude. Urrirako edo urte bukaerarako atzeratu dituzte batzuek, eta datorren urterako beste batzuek", dio ezkontzen arduradun Josune Ibabek.\n"Oraindik ez dakigu ze baldintzatan eskaini ahal izango ditugun ezkontzak"\nHorrez gain, badaude beste batzuk aurtengoari eutsi diotenak. "Baina bazkaria gertukoenekin bakarrik egingo dutenak. Baina ez dakigu ze baldintzatan posible izango dugun zerbitzu hori ematea, eta itxaroten gaude ea Espainiako Gobernuak eta Eusko Jaurlaritzak zer esaten diguten, oraindik gauza asko ez dituztelako zehaztu".\nEtorkizunari begira, "baikor"\nEzkontzen antolaketa eta argazkiak egiteaz gain, gonbidapenak, ezkontzetarako opariak eta honekin zerikusia duen guztia eskaintzen dute Arrasateko Belunen. "Lantxo batzuei eragin die egoera honek, baina gehienak atzeratu egin dira. Beraz, aurretik egindako lanak, beste data baterako, baina balio izango du, eta pozik gaude", azaldu du Leire Bediak, Beluneko arduradunak. Zerbitzua atzeratu dutenei dagokienez, batzuek data zehaztu dute eta beste batzuek data berriaren zain daude oraindik, Bediaren esanetan. "Udazken inguruko ezkontzak, momentuz, mantendu egiten dira, baina zalantza askorekin".\n"Aurrez egindako lanak, beste data baterako, baina balio izango du, eta pozik gaude"\nHala ere, itxaropentsu daude etorkizunari begira. "Enpresentzako ere lan asko egiten ditugu, eta, familia eta haurdunen argazkilaritza ere egiten dugunez, baikor, aurrera begira gaude".\nBost hilabete atzeratuta dituela adierazi du Amaia Albes moda diseinatzaile arrasatearrak. "Martxoa, apirila, maiatza, ekaina eta uztaila. Data horietan aurreikusita zeuden ezkontza guztiak atzeratu egin dira. Martxokoak ia bezperetan ezeztatu behar izan zituzten. Soineko horiek eginda daude, eta apirilekoak ere bai, baina hemen ditut pilatuta. Izan ere, neurrira lan egiten dudanez, normalean soinekoa ez dut entregatzen egun batzuk lehenagora arte. Askotan, egunean bertan eraman eta nik janzten diet", nabarmendu du.\n"Bezeroekin lanean hasi naiz berriro; inportanteena hori da niretzat"\nEzkongaiek, hasiera batean, B plan bat egin zutela dio, uztailerako, abuzturako edo irailerako. "Hala ere, ezjakintasuna dela eta, zuzenean datorren urtera pasatu dute gehienek". Era berean, martxoan ezkontzetik uztailean edo abuztuan ezkontzera aldea dagoela azaldu du Albesek, eta jantzian aldaketa batzuk egitea komeni dela. "Hala ere, gehienetan posible izaten dut aldaketa horiek egitea, neurrira egiten dudalako lan. Beraz, lasai egoteko esaten diet".\nEgoera honetan, zailena ezjakintasuna dela dio. Hala ere, pozik azaldu da bezeroekin hitzorduak berreskuratu dituelako. "Agenda guztia egokitu behar izan dut. Baina pozik nago, berriro bezeroekin lanean hasi naizelako, niretzako hori da-eta politena, haiekin sortzen den harremana. Okerrena da lana eduki arren jantziak entregatu arte ez dudala fakturatzen, nahiz eta jakin aurrerago fakturako dudala", gaineratu du.\nEraztunetan, data aldaketa\nEzkongai askok ezkontza-eraztuna aurrez eskatuta zeukatela dio Arrasateko Zubiaga bitxitegiko gerente Elena Fernandezek. "Ezkontzaren data aldatu beharko diete eraztunei, baina gehienek oraindik ez dakite zein izango den data berria, ezjakintasun handia dago. Guri, oraingoz, ez zaigu inor etorri data aldatzera, normala den moduan. Jendeak ez daki aurtengo urtea nola joango den, ezta datorrena ere. Beraz, zuhur jokatzen ari dira. Mugimendu gutxi dugu orain salmentei dagokienez".\nGizartea Arrasate Leintz Gatzaga Oñati


Ikastetxeetako jangela eraldatu nahi duen eredu berritzailea | El Diario Vasco\nGipuzkoaIkastetxeetako jangela eraldatu nahi duen eredu berritzailea\nIkastetxeetako jangela eraldatu nahi duen eredu berritzailea\nZubimusi ikastolatako jangela. / DV\nDonostiako Askora enpresaren Mahi-Mahi egitasmoa munduko lau proposamen onenen artean gelditu da Service Design Awards-en, zerbitzu komertzialen atalean\nLunes, 6 noviembre 2017, 12:44\nVillabonako Zubimusu ikastolako jangela ez da arrunta. Donostiako The English School ikastetxekoa eta Bilboko Abusu ikastolakoak ere ez. Egoitza nagusia Donostian duen Askora elikadura eta zerbitzu enpresa orain bi urte Apitropikeko Alex Filiatreurekin batera garatzen hasi zen Mahi-Mahi ereduaren araberako jangelak dira, bereziak eta, batez ere, modu berezian sortuak, ikastetxe bateko jangelak islatzen duen komunitatearen parte-hartzearekin, horren behar eta ezaugarriatera egokitu daitezen.\nProposamen berritzaile horrek nazioarteko errekonozimendua jaso du, Mahi-Mahi by Askora mundu lau zerbitzu komertzial onenen artean gelditu baitzen iragan astean Madrilen egin zen Service Design Awards ekitaldian. Eta ez zituen nolanahiko lehiakideak izan, gainerako hiruak azkenean urteko zerbitzu komertzial onena izendatua izan zen Telus Kanadako telekomunikazio konpainia, AEBetako Capital One eta Amsterdamgo Schiphol aireportua izan baitziren.\nEnpresak ohar baten bidez azaldu duenez, proiektuaren hasierako helburua zen "eskola-jangelen inguruan hausnartzea, ikuspegi gizatiarragoa izango zuen beste eredu bat sortuz, non haurrek bertan bizitako esperientziak jasotako elikadura bezain garrantzitsua izan behar zuen. Era berean, esperientzia dibertigarria izateaz gainera, hezigarria izan behar zuen, martxan jarriko zen zentroetako helburu pedagogikoekin bateratua".\nArgi zuten lehen momentutik, gainera, hori lortzeko ezinbestekoa zena jangelako parte diren pertsona guztien parte-hartzea: ikasleak, familiak, jangelako langileak, zuzendariak... Horien ekarpenak jaso ondoren, zentro bakoitzari egokitako jangelak atontzen dituzte. Izan ere, "hezkuntza zentro bakoitza ezberdina bada, zergatik izan behar zuen jangelak berdina?". Eredu berri horren eragina ez omen da bakarrik estetikoa edo funtzionala. Mahi-Mahi jangeletan "haurrek mahaia irribarre bat ahoan dutela ipintzen dute, konplizitatearekin zerbitzatzen dute bazkaria, eta mahaia lasaitasunez jasotzen dute". Sariak eragin dien "gogobetetasuna eta poztasuna" ere adierazi dute. Nazioarteko errekonozimendu horrek erakusten omen du, hain zuzen, "tamaina txikiko enpresa izan arren sortutako ereduak eskola-jangelen etorkizuna aldatuko duela".\nLas víctimas de bullying reclaman modernizar los protocolos de actuación Política social y promoción económica, ejes del presupuesto 2018 en Gipuzkoa


Tokiko turismoa sustatzearen alde egingo du Barakaldok - Deia\nHainbat esperientzia eskainiko ditu\nTokiko turismoa sustatzearen alde egingo du Barakaldok\ndeia.eus 24.07.2020 | 10:10\nBARAKALDO. Barakaldoko Udalak tokiko turismoa sustatzearen aldeko apustua egingo du hain berezia izango den uda honetan. Horretarako, bestelako esperientziak eskainiko ditu Barakaldora hubiltzen direnentzat, lankidetza publiko-pribatuaren bitartez. Egingo diren ekintzak mota guztietakoak izango dira, hala nola pilotaren munduan murgiltzea, Mercedes Benz Museoa bisitatzea edo Lorategi Botanikoa edo Historia eta Ingurumena Interpretatzeko Zentroa bezalako leku berezietara joatea, esate baterako.\nErreserbatuBilboBizkaia plataforma sortzeko, Bizkaiko Foru Diputazioak abian jarritako lanaren fruitua da ekimena. Erreserbak egiteko zentral horretan, bertoko turismoaren alde egin dute, esteka honen bidez erreserbatu daitezkeen 300 turismo-esperientzia bilduz. "Udalak Bilbao Bizkaia Action Group lantaldean dihardu, beste turismo-eragile eta erakundeekin batera, Bizkaiko turismoa bultzatzen. Foro horretan ernamuindu ziren esperientzia horiek guztiak: aste honetan igoko dituzte pixkanaka, Diputazioak erreserbatzeko sortutako plataformara. Ea jendea animatzen den", azaldu du Alkatetza, Gobernu Irekia, Herritarren Parte-hartzea eta Turismoa Arloko zinegotzi Gorka Zubiaurrek.\nPILOTAREN MUNDUTIK LORATEGI BOTANIKOAREN XARMARA\nBost esperientzia eskaintzen ditu Barakaldok, batzuk Udalak berak kudeatuak, eta beste batzuk, berriz, kanpoko eragileek kudeatuak. Lehenengoa, Pelota Experience: hiriko industria-gune nagusiak, Barakaldo Antzokia eta Barakaldoko Frontoia zeharkatzen dituen ibilbide gidatua. Azken horretan, pilota agerraldi bat egingo da, eta pilotan aritu ahal izango da nahi duena, pilotariek lagunduta.\nBigarrenak mountainbikea eta natura uztartzen ditu. Egun batekoa ala bikoa izan daiteke turismo-plan hori, eta BBT bizikleta nola erabili erakusten dio herritarrari: bizikleta gainean jartzen, bihurguneak lagunduta igarotzen, elkarri lotutako bihurguneak... " eta ondren, Tellaetxe, gure birika berdeko gune pribilegiatuan ikasitakoa praktikatzen ere", azpimarratu du Zubiaurrek. Esperientziaren barruan sartzen da Mercedes Benz Aguinaga Museora eta BMX zirkuitura bisita eta menu berezia Puerta de Bilbao hotel barakaldarrean... "Lurralde naturala da Barakaldo, eta horri esker turismo aktiboa egin dezakegu naturan".\nMercedes Benz Aguinaga Museora bisitaldia da Barakaldo ezagutzeko hirugarren aukera. "Derrigor egin beharreko bisitaldia da, familiaren bilduma ikusgarria da eta", nabarmendu du zinegotziak.\nLORATEGI BOTANIKOA ETA HIIZ/CIHMA EZAGUTU\nAzken bi esperientziak Lorategi Botanikoa ezagutzean duatza, 65.000 metro koadro eta landare espezie ugari. Historia eta Ingurumena Interpretatzeko Zentrora bisitan, bi solairuetako museoaz gainera, Barakaldoko bide eta ibilbideei buruzko informazioa eskainiko da.\n"Covid-19ak eragindako pandemiak ohikoa ez den uda ekarri digu, eta horregatik bultzatu nahi dugu bertoko turismoa. Herritarrak animatu nahi ditugu geurea ezagutzera etor daitezen, eskain dezakegun guztia - eta asko da - ezagut dezaten, eta gure merkataritza eta ostalaritzaz goza daitezen", esan du gogotsu Zubiaurrek.\nHamahiru kultur-proposamen dakar #BilbaoUda2020 programak aste honetan.


artgazki | Mondraberri Arrasateko Ataria\nArtgazkik eta Ibai-Artek udazkeneko argazki-lehiaketaren diru-bilketa eman diote AERyOH elkarteari\nMarijo - 2021-03-15 0\nIbai-Arterekin elkarlanean Artgazkik antolatutako Udazkena Euskal Herrian lehiaketaren VI. edizioa amaituta, gaur goizean eman diote argazkien salmentaren diru-bilketa Espainiako Erreakitismo eta Osteomalazia heredatuen Elkarteari (AERyOH). Dirua Alberto Caballerok jaso du, gaixotasun honek jotako haur baten aitak. Bildutako 810 euroak...\nIbai-Arteko saltokiek Artgazkiko Udazkeneko Lehiaketaren argazkiak erakutsiko dituzte aurten\nMarijo - 2020-11-09 0\nIrailaren 29an abian jarri zen Udazkena Euskal Herrian argazki lehiaketa. Aurten, Covid-19ak sortutako pandemiaren ondorioz, lehiaketa aldaketa batzuekin aurkeztu da. Aurreko edizioetan bezala, erakusketa ez da egingo Kulturateko klaustroan eta Arrasateko hainbat ostalaritza-establezimendutan. Hala ere, Ibai-Arte Arrasateko merkatarien Elkartearekin...\nArtgazki argazki elkarteak datorren ostiralean, azaroaren 6an, inauguratuko du 'Arrasate 2020' erakusketa Kulturaten. Artgazki elkarteko kide den Anibal Carmonak azaldu digunez, "erakusketa Kulturatek proposatu zigun, Jon Garai kultur teknikariaren bitartez, elkartearekin hasi ginenean. Gure buruari galdetu genion ea aurten...


Jaurlaritzak - Postal banaketa segurtasuna | PCSC\nJaurlaritzak – Postal banaketa\nHasiera \_ Aplikazioak \_ Case Studies \_ Jaurlaritzak - Postal banaketa\nOsloko en aurreratua Postal banaketa Zentroa\nMugatua enpresa osorik Garraio eta Komunikazio Ministerioak estatu-titulartasuneko, Norvegia Post berriki martxoan inauguratu 1, banaketa handiena eta aurreratuena Osloko dago zentro bat. Norvegia Post enplegatzen gutxi gorabehera 20,000 pertsonak, ditu 220 postal bulegoak eta 100 tokiko banaketa-zentro 14 postal terminal eraikin. Edozein posta-enpresa batera jo, Norvegia Post aurpegiak eta banatzeko entregatu pertsonen lursail seguruan milioika eta denbora bakoitzeko erronkak eta egunero.\nNorvegia Post egin du nabarmen, inbertsio bat da teknologikoki aurreratu eta gai da postal banaketa-zentroak sortzeko. Berriak estatu-de-la-art eraikin dauka munduko makina modernoenak batzuk zehaztasunez eta segurtasunez duten paketeak ordenatzeko milioika eta letrak egunero.\nInfratek Norvegia segurtasun elektronikoak eta sistema hornitzaile handienetako bat da. Osoa entregatu dute, eskala handiko segurtasun-irtenbide berritzaileak beren bezeroen beharrei egokitutako eta eskaerak.\nLabur Sistema Orokorra:\nInstalazio-irakurleak dira IQ-400/800/1200 PCSC batetik panelen bidez kontrolatzen da eta zuntz esklusiboa LAN oinarritutako segurtasun-sistemak diseinatutako zerbitzari bat EBI sistema Honeywell tik bidez konektatuta. Horietaz gain, hainbat igogailu daudela PCSC en IQ-ELV kontrolagailu diren EBI sistema konektatuta bidez kontrolatua. PCSC en IQ panelak ere egin pertsonalizatuak integrazioa laguntzen, betiere, kamioi baten sarrerako atea hurbiltzen, kamioi ID hori IQ panel bat bidaliko sorta luze baten bidez, irakurle. Identifikazio zenbakia da, RS-232 bidez bideratzen IQ panela batetik aparkatzeko sistema horrek esleitutako erreia zenbakia erakusten atean. Horrez gain, baino gehiago izan dira 240 iClass keypads dituzten irakurleen, 220 IP oinarritutako kamera eta ardatz batetik kupula, etengailuak bikoiztu eta bideratzaile batera LAN erredundantea. Sistema osoa agertzen ko azken erabiltzaileari aplikazio gisa osoko.


KIVA IKASTOLA | Denok batera\n← Ekitatea eta Bizikidetza: Ekonomia solidarioaren printzipioak gure Ikastolan.\nJazarpenaren aurkako kanpaina →\nEguberrietako oporraldia amaitu ostean, Euskal Herriko 52 ikastolak martxan jarri dute dagoeneko eskola jazarpenari aurre egiteko KiVa programa. Lehenbiziko 52ak; izan ere, programa Euskal Herriko ikastola guztietara hedatzea baita helburua. Lehen Hezkuntzako 18.419 ikasle hasi dira parte hartzen programa honetan.\nMundu mailan eskola jazarpenari aurre egin eta hura murrizteko programarik eraginkorrena da KiVa, Finlandiako Turku-ko Unibertsitateak garatutakoa. Helburua, noski, ez da jazarpenak murriztea, baizik eta bakar bat gehiago ere ez gertatzea. Ikastolek xede hori lortzeko borondate irmoa dute. Hurrengo egunetarako, ekitaldi bereziak antolatu dituzte ikastolek, KiVa programa ezagutarazi eta ikastoletan txertatzeko.\nEskola jazarpen, berdinen arteko tratu txar edo bullying kasuak prebenitu.\nGertatzen direnean esku-hartzeko gida-lerro argiak eman, metodoak eta prozedurak.\nJazarpenaren ondorioak gutxitu.\nEskola leku segurua izatea denontzat. Jazarpenaren kontrako jarrera ikusgai egin, eta horrela adierazi. Gurasoei argi eta garbi komunikatu.\nIkusle diren ikasleen jokabideen gain eragin (erasotzailearen jarrera ez dezaten saritu, erasotzailearen laguntzaileak ez daitezen izan, erasotuaren defendatzaileak izan daitezen).\nZenbat eta babesle gehiago, orduan eta erasotzaile gutxiago.\nZenbat eta babesle gutxiago, orduan eta hobeto sentitzen da erasotua.\nDetekziorako galdetegiak (anonimoak dira).\nIkastetxeei feedback zuzena, zer nolako ekintzak planteatu azter dezaten.\nJarraibideen pakete sistematikoa irakasleentzat, ikasleentzat, ikastetxearentzat.\nGurasoei zuzendutako materiala: internetez gidak seme-alabekin nola hitz egin gai hauetaz.\nPrebentziorako ekintzak 10 gaiko 3 multzotan banaturik:LH1-2koentzat, LH3-4koentzat eta LH5-6koentzat. Gai bakoitza 45 minutuko bi saiotan aurrera eramateko diseinaturik dago. Gida didaktiko zehatza dauka eta ordenagailu jokoak ere baditu gaitasunak entrenatu eta orokortzeko.\nLantzen direnak: taldeko arauak, enpatia, estrategi seguruak, emozioez hitz egitea, komunikazioa, asertibitatea, berdinen presioa, bulying-ean ematen diren rol desberdinak, ciberbullying-a, nola defendatu zeure burua, nola defendatu bestea, bakoitzaren erantzukizuna, errespetua, eskubideak.\nEKINTZA ZEHATZAK (bullying kasua dagoenean)\nKIVA taldeak esku-hartu behar du, ikasgelatik kanpo.\nKIVA taldeko kideek formakuntza zehatza jasotzen dute egun oso batez (teoria, metodoak (konfrontazioarekin edo konfrontazio gabe) , praktikan nola jarri, jazarpeneko erasotzaile eta erasotuarekin elkarrizketak nola egin, gatazka eta erasoa desberdintzen trebatzeko, gurasoekin nola egin kontaktua, …).\nGida liburuan bullying-ari aurre nola egin zehatz mehatz azaltzen da KIVA taldeari laguntzeko.\nHiru partaidez osatua egotea komeni. Astero biltzea komeni (30 min) eguneratzeko, zerbait gertatu bada informazioa trukatzeko, prebentziorako bilerak, …\nKasuaren zenbat eta jarraipen zehatzago egin, orduan eta hartutako akordioak errazago beteko dira. Erasotuarekin ere hitz egiten da benetan aldaketak gertatzen diren ala ez ikusteko.\nJaitsiera eragiten du eraso mota desberdinetan (hitzezkoak, baztertzeak, eraso fisikoak, …)\nAntsietatea eta depresio mailak jaisten ditu.\nIkaskideen arteko giroa hobetzen da eta motibazio igotzen da. Hobeto sentitzen dira.\nIkasleak gustura badaude, gurasoek ere konfiantza gehiago dute ikastetxean.\nKonfiantza gehiago irakasleek lagundu egiten diela (irakasleen pertzepzioa eta ikasleen adierazpena)\nErasotzaile eta erasotuen %-koak urtero behera egiten dute.\nJazarpen kasuen %2-an ez dute hobekuntzarik igarri bestelako aldagaiak daudelako, kasu oso konplexuak izan daitezkeelako, baina programari esker, identifikatuta daude eta bestelako lanketa egitea ahalbidetzen du.\nJazarpen egoerak prebenitzeko eta lantzeko materiala da. Eguneroko gatazkei aurre egiteko planteamendua ez du barruan hartzen. Horretarako Ikasle Laguntzaileen Programa dugu gure Ikastolan.\nKIVA IKASTOLA -ri erantzun bat\nAmabat -k dio:\n9:09 am urtarrila 20, 2017\nErronka ederra denon eskuetan!!


otsoa – Haritzalde Naturzaleen Elkartea\nManifestazioa: Otsoaren babesaren alde\nMartxoaren 12 ospatu zen Madrilen. Guk ere bat egiten dugulako Ecologistas en Acción-eko argazkiak ekartzen ditugu. Haritzaldeko whatsapp-era iritxi zena, jendez gainezka!!: Manifestazioaren kartela:\nOtsoa galtzeko zorioan Euskal Autonomia Erkidegoan\nOTSOA GALTZEKO ZORIAN EUSKAL HERRIKO AUTONOMIA ERKIDEGOAN Euskal Administrazioek eskaturiko txostenak Euskal Herriko Autonomia Erkidegoan otsoen ugaltalde bakarra zegoela eta hura Karrantza inguruan zebilela ezaguna zela agerian uzten du. Beraz, Bizkaiko Foru Aldundiak jakin bazekien, ondo gainera, otsoaren egoera kaskarra zela eta hala ere uxaldiak baimendu egin zituen, horietan ugal-talde bakar horren 3 otso\nOtsoaren egoera EAEan\nEuskadiko Otsoa Taldea eta Haritzalde Naturzaleen Elkarteko kidea den Xabier Orbiseri egindako elkarrizketa Faktoria irratsaioan, 35 minututik aurrera. Euskadiko Otsoa Taldearen ekimenean sinatu. Otsoa EAEko katalogoko espezie mehatxatua orain!!\nVeinticuatro colectivos solicitan al Gobierno Vasco la inclusión del lobo en el Catálogo Vasco de Especies Amenazadas (CVEA) Organizaciones medioambientales ejercen por vez primera en Euskadi el derecho que les permite solicitar la inclusión de una especie en el Catálogo Vasco de Especies Amenazadas (CVEA) 27 de enero de 2015 Este lunes 26 de Enero


Hedabideen Behatokia - Eguneroko prentsa aldizkaria - Mugak\nHasiera>>Hedabideen Behatokia>>Eguneroko prentsa aldizkaria\nJadanik 5000 harpidedunetik gora jasotzen du Egunero Prentsa Aldizkaria. Gure harpidedun gehienak Estatuan daude eta asko Euskal Herrian, hau baita gure lan eremu hurbilena.\n2004tik egiten dugun eguneroko jarduna da Eguneroko Prentsa Aldizkaria osatzea. Hain zuzen ere, egunero, Euskal Herrian argitaratzen diren 10 egunkari eta Estatuko beste 13ko informazioa jasotzen dugu, beti ere immigrazioa eta gutxiengoei buruzkoa eta sailkatu egiten dugu.\nBeraz egunero, euskaraz egunkarietan argitatatzen diren informazio guztiak jaso eta sailkatzen ditugu, gaztelaniaz, katalanez eta galegoz agertzen direnekin batera.\nEguneroko Prentsa Aldizkariaren xedea da egunkarietan publikatzen dena jaso eta komunikabideek informazioa nola aurkezten duten aztertzea. Sailkapen kualitatibo hori egin ondoren bakarrik bidaltzen dieugu prentsa aldizkaria harpidedunei posta elektronikoz.\nHarpidedunek egunero jasotzen dituzte prentsak goiz horretan argitaratu duen immigrazioa eta gutxiengoei buruzko lerro-buru zerrenda, jadanik aztertua eta gaika sailkatua. Titular hauek gainera, irakurleak nahi izanez gero, gure web gunera ekarri eta albiste osora sartzeko aukera ematen dioten estekak dira.\nEra berean, eguneroko prentsa aldizkarian jasotzen diren albisteak, jatorrizko iturrian irakurtzeko aukera ere ematen diogu harpidedunari. Beraz, euskarazko dokumentazioa bilatzeko iturri anitz eta aukera gehiago ere ematen dizkiogu erabiltzaileari.\nEguneroko Prentsa Aldizkaria jaso nahi izanez gero idatzi: observatoriodeladiversidad@mugak.org


JARRI *KOLORETAKO PUNTU BAT* ZURE ETXEKO LEIHOAN EDO BALKOIAN, ekimenean parte hartzen ari zarela adierazteko.\n*APIRILAK 21, ASTEARTEA*: Aztertu zure etxeko hizkuntza-ohiturak. Noiz egiten duzu euskaraz? Noiz erdaraz? Norekin? Zer egin dezakezu euskara gehiago erabiltzeko?\nIrakurri gehiago ETXEALDITIK EUSKARALDIRA-i buruz\nAmaiur Sukia puntuari erantzuten\nIbai Esoainek erronka bota dio Amaiur Sukiari eta baita honek ederki erantzun ere!\nIrakurri gehiago Amaiur Sukia puntuari erantzuten-i buruz\nIkastolako komunitatea ere, zaintza sarearen oinarrian\nKoronabirusari aurre egingo badiogu ondo dakigu guztion arteko erantzukizun eta elkarlanari esker izango dela. Bizipen berri hauek erakutsi digute ekintzailetza, ondokoa zaintzea eta elkarlana ez direla ikasgeletan galtzen diren hitz soilak. Jada bi aste daramatzagu ikasgaiak etxetik eman eta jasotzen. Ezin esan erraza denik, baina nola irakasleen hala ikasleen erantzuna eta egoerara egokitzeko gaitasuna apartak izan direla deritzo Ikastolak. Orain, gizarteak hala eskatuta, pausu bat haratago eman du Ikastolako komunitateak, eginaz transmititzen baitira balioak eta ereduak.\nIrakurri gehiago Ikastolako komunitatea ere, zaintza sarearen oinarrian-i buruz\nGurasoentzat baliabideak / Recursos de ocio\nEusko Jaurlaritzak hartutako erabakien ondoren eta bizitzen ari garen egoera bereziak sor ditzakeen zailtasunak kontuan hartuta, gure haur eta gazteak etxean ordu asko pasatzera behartuta gaude. Hori dela-eta, horientzako guztientzako aisialdirako doako baliabide-zerrenda aholkatu nahi dizuegu.\nIrakurri gehiago Gurasoentzat baliabideak / Recursos de ocio-i buruz\nOrioko herri ikastola nazioarteko IV. hezkuntza simposiumean\nOrioko Herri Ikastolako zazpi kide Bartzelonan ospatzen ari den IV. Hezkuntza Simposiumean daude. Hezkuntza eraldaketaren inguruko simposium honetan, hainbat herrialdetako jendea elkartu da, besteak beste, Argentina, Belgika, Uruguay, Portugal, Mexiko, Italia, Espainia eta Euskal Herriko ikastoletako ordezkariak.\nIrakurri gehiago Orioko herri ikastola nazioarteko IV. hezkuntza simposiumean-i buruz\nOrioko Herri Ikastola EMBRYO proiektuan aitzindari\n2020an, DBH4. mailako teknologiako ikasgaia EMBRYO proiektuan (Engaging pupils into manufacturing: from valleys and local approach to international level) murgildu da, Ikastolen Elkartearen laguntzarekin eta Mondragon Unibertsitatearekin batera. Europako Batasunak sustatzen duen proiektua da eta bere helburua da gazteak manufakturaren mundura hurbiltzea.\nTeoria eta praktika saioak izango dituzte teknologiako ikastorduetan, baina, horrez gain, inguruko hainbat enpresa bisitatzeko aukera ere izango dute, hala nola, Iruñako Volkswagen, Zarauzko Larraioz eta Danobat kooperatiba.\nIrakurri gehiago Orioko Herri Ikastola EMBRYO proiektuan aitzindari-i buruz\nDBH3ko ikasleak egun pasa Bilbon\nGaur, DBH3ko ikasleak Leioan eta Bilbon izan gara eguraldi ederra lagun.\nIrakurri gehiago DBH3ko ikasleak egun pasa Bilbon-i buruz\nEUSKARA IKASTEN LAGUNTZEKO HIZTEGITXOAK BANATZEKO PREST!\nEuskara ikasten laguntzeko hiztegitxo bat prestatu dugu, euskara ez dakitenen familietan banatzeko. Modu honetara, etxean, haur eta gurasoak euskarari tartetxo bat eskaintzeko une goxoa izan daitekeela uste dugu.\nIrakurri gehiago EUSKARA IKASTEN LAGUNTZEKO HIZTEGITXOAK BANATZEKO PREST!-i buruz


Richard Oribe Basque Teameko embaxadoreak hitzaldia eman zuen atzo Antzuola Herri Eskolan - basqueteam\nRichard Oribe Basque Teameko embaxadoreak hitzaldia eman zuen atzo Antzuola Herri Eskolan\nRichard Oribe igerilariak eta Javier de Aymerich bere teknikariak solasaldia izan zuten atzo Antzuola Herri Eskolako 8 eta 9 urteko umeekin Basque Team Fundazioaren “Baloreetan BAT” proiektuaren barruan antolatutako jardueran.\nUmeek ‘Agurra’ dantzatuz egin zieten harrera igerilari paralinpikoari eta bere teknikariari. Ordu batez, Richarden kirol ibilbide zabala errepasatu zuten eta donostiarraren desgaitasunari buruz aritu ziren. “Ezberdinak” diren pertsonak gaitasun baliotsuak eta bereziak dituztela azpimarratu zuten eta inguruaren, lagunen, familiaren, zaletasunen eta helburu eta horiek lortzeko bidearen garrantziaz ere egin zuten berba. Richarden gainditze-ahalmena izan zen hitzaldiaren ardatz.\nUmeek bukaeran galdera interesgarri asko egiteko aukera izan zuten, eta ondoren, talde-argazkiarekin bukatutzat eman zuten saioa. Umeek ikaragarri ondo pasatu zuten eta guk ere bai!\nEfren Vazquez Moto 2ra\nAmaitu da Munduko Motoziklismo Txapelketa Valentziako Sari Nagusiarekin. Efren Vazquez-ek ez du nahi bezala errematatu aurtengoa Moto 3an, nahiz hartarako lan bikaina burutu zuen igandean. Amaitzeko gutxi faltan, eta burukoen artean lehian zebilela, atzetik jo zuten eta erorita lasterketatik kanpo geratu zen. Txapa eta pinturatik haratago, istripua serioa izan zen: kolpea eta zauriak isteko puntu […]